
EBYOMUWANDIISI 


A baana bange abaagalwa! Mukama Katonda 
/ 1 Oweekitiibwa abaddu be bonna abaagaliza kubee- 
m \ ra mu ssanyu, era eyo y’ensonga lwaki yatutumira 
Bannabbi batusomese engeri gye tuyinza okuwangaalira mu 
ssanyu. Bannabbi be basomesa era balunngamya b’abantu 
bonna. Batusomesa ebiragiro bya Allah Oweekitiibwa era 
ne batusomesa engeri gye tuteekwa okuwangaalamu mu nsi 
muno. Kino kibadde bwe kityo okuviira ddala ku Nnabbi 
Adamu eyasooka okutuukira ddala ku Nnabbi owenkome- 
rero Muhammadi (Emirembe gibeere ku bo bonna). 


Nga bw’okimanyi, ebigambo bya Nnabbi waffe babiyi- 
ta hadiisi. Omwagalwa waffe Muhammad (Emirembe 
gibeere ku ye), oyo eyatuleetera Kulaane oba ebiragiro 
bya Muakama Katonda, yatunnyonnyola ebigambo ebyo 
ebitukuvu ng’ayita mu hadiisi. Yatusomesa ebintu bye 
tuteekwa okukola, ng’ayita mu bigambo bye, tusobole 
okubeera abasanyufu muno mu nsi ne ku Lunaku lwenko- 
merero. 


Bwe tuba twagala okutegeera amateeka ga Katonda 
Oweekitiibwa tuteekeddwa bulijjo okusoma hadiisi za 
Nnabbi wafife. Mu ngeri y’emu bwe tuba twagala okuyiga 
eddiini yafife mu ngeri ematiza era tuteekeddwa okusoma 
hadiisi ezo. Emirembe mingi okuviira ddala emabega, 
abayivu Abasiraamu bangi baddira ebigambo Nnabbi waffe 
bye yayogera ne babissa mu butu bwa hadiisi makumi ana 
kino kisobozese okwanguyirwa okubisoma n’okubiyiga 
amangu. 

Nange ekitabo kino kye mbawandiikidde ekya 
“amakumu ana” njagadde kibeere ekkunngaanyizo lya 
hadiisi amakumi ana (40) ez’omwagala waffe Nnabbi 
Muhammadi. Mmanyi nti mwagala nnyo n’okusoma enfu- 
mo, kye nvudde nsalawo ebigambo bya Nnabbi okubireeta 
nga byetooloolera ku nfumo. Abaana bange abaagalwa, 
nsuubira nti mujja kunyumirwa okusoma ekitabo kino era 
nti bwe munaaba mukyagadde munansabira? 

M. Yasar Kandemir 

IBINYONYI 


L wali lumu omuyizzi n’atega ekitimba kye ku 
mbalama z’ennyanja. Ebinyonyi bingi bya- 
sendebwasendebwa empeke ezaali mu kitimba 
ne byesanga nga bigudde mu mutego gw’omuyizzi. 
Omuyizzi bwe yajja okutegulula omutego gwe, ebinyo- 
nyi byabuuka ne bigenda n’ekitimba. 

Ekyewuunyisa omuyizzi y’engeri ebinyonyi gye bye- 
gattamu era ne bikolaganira wamu ne bibuukira wamu ne 
bigenda n’ekitimba kye. Yasalawo abiwondere alabe gye 
byali bigenda okuggweera. 

Omuyizzi yasanga omusajja mu kkubo, eyamubuuza 
gye yali adduka alaga. 

Nga bw’asonga ku binyonyi mu bbanga, omuyizzi 
yategeeza omusajja nga bwe yali awondera ebinyonyi era 
nga yali ayagala kubikwata. 

Omusajja yaseka nnyo n’agamba nti: 

“Katonda akuwe amagezi agategeera! Ddala olowooza 
nti oyinza okukwata ebinyonyi ebibuuka mu bbanga?” 

Omuyizzi kwe kumuddamu nti: 

“Singa ekinyonyi kibadde kimu nga kye kiri mu kitim- 
ba sandyetawaanyizza kuwondera. Naye lindako katono 
olabe nja kubikwata.” 

Omuyizzi yali mutuufu 
kubanga obudde bwe bwa- 
ziba buli kinyonyi kya- 
tandika okusika ekitimba 
nga kyagala okudda ewali 
ekisu kyakyo. Ebinyonyi 
ebimu byasikanga bitwala 
mu miti, ebirala nga bisi- 
ka byagala kugenda awali 
ennyanja. Ebimu byaya- 
gala kubuuka kugenda mu 
nsozi so nga ebirala byaga- 
la kugenda mu nsiko. Gye 
byaggweera nga tewali na 
kimu kisobodde kutwala 
kitimba gye kyali kyagala era ku nkomerero byonna byale- 
mererwa ne bigwa n’ekitimba ku ttaka. Omuyizzi yatuuka 
byonna n’abikwata. 

Bambi! Singa ebinyonyi bino byali bimanyi ebigambo 
bya Nnabbi waffe bino wammanga byandibadde byonna 
bibuukira wamu ne bikwata oludda lumu, era tebyandi- 
gudde mu mikono gya muyizzi. Nnabbi yagamba bw’atyi: 

“Mwenyweze ku mugendo, kubanga omusege gulya 
ndiga eyo eyawukanye ku ndiga endala”. (Hadiisi eno eri 
mu kitabo kya Nasaa-i). 



iwlojJl JlS'Lj 4pLkj>sJL> 1 _SLlL*3 


(^LoJl oljj) 

HtMQIIA 


M u nsi emu waaliwo ekibonerezo ekyamaanyi ate 
nga kya bukambwe kye baali bawa abazzi b’emi- 
sango. Abantu bano baabagabulanga empologoma enkam- 
bwe ate nga bamaze kuzirumya njala ne zibabwebwena. 
Omuzannyo guno gwakunngaanyanga abantu bangi okuva 
mu buli kanyomero nga bazze okwerabira ku ngeri empo- 
logoma gy’ebwebwenamu omuntu. 

Ku lunaku olwo omuzzi w’emisango yali muddu omu 
era ng’omusango gwe yali avunaanibwa kwali kutoloka 
kuva wa mukama we. Omuddu ono yali alekeddwa mu 
kibangirizi ekyali kyetooloddwa ebisenge ebiwanvu ddala. 
Nga bulijjo, baayimbula empologoma gye baali bamaze 
okulumya ennyo enjala. Mu kusooka empologoma yala- 
bika nga yali yeetegese bulungi okulumba n’okukavvula 
omusajja ono. Naye ekyajja abantu enviiri ku mutwe empo- 
logoma bwe yatuuka ku musajja mu kifo ky’okumutaagula 
emulye, yatandika kumukomba mu bibatu bya ngalo. 

Abalabi b’omuzannyo kino kyabayitirirako. Baabuuza 
omuddu ono ensonga lwaki empologoma yagaana oku- 
mulya kwe kubaddamu bw’atyi: “Lumu nnasanga empolo- 
goma eno mu kibira ng’eriggwa ligifumise mu kigere era 
ng’eri mu bulumi obwekitalo. Nagikuulamu eriggwa era 
okuva olwo twafuukira ddala ba mukwano”. 

Abantu emboozi eno yabakwata omubabiro era 
n’ebeewuunyisa nnyo. Kye baakola kwe kuta omuddu 

n’empologoma. Ekyayongera okubeewuunyisa ennyo 
kwe kulaba ng’empologoma yagenda ewerekera omuddu 
ng’eringa embwa y’awaka. Nnabbi waffe yayogera ebi- 
gambo bino ebyekyewuunyo: 

“Abasaasizi Katonda Omusaasizi nabo abasaasira. 
Musaasire abali mu nsi Oyo ali mu ggulu ajja kubasaasira”. 
(Hadiisi eno eri mu kitabo kya Tirmidhi). 


J 'j^j' 

■CKOOTl 


A 


hmada omulunzi w’endiga yali awangaala nga 
munakuwavu nnyo. Emyaka egya kazigizigi 
egy’entalo gyamumalako kumpi buli kintu kye 


yalina nga muno mw’otwalidde omukyala ne mutabani 
we. Omulimu gwe yali akola mu kibuga nagwo gwa- 
muggwaako n’asalawo okudda mu kyalo olwo n’atandika 
okukola ogw’obulunzi. 

Lumu yali alunda endiga okumpi n’ekkubo n’alaba 
akabinja k’abantu nga batwala omuvubuka mu ddwaaliro 
mu kibuga. Kyali kyeraga bwerazi nti omuvubuka ono 
yali mwavu nnyo n’okusinga Ahmada. Omulwadde yali 
akankana ng’ali mu kakooti ke akatono. Ahmada omulunzi 
w’endiga yaggyamu ekkooti ye emu bw’etyi gye yalina mu 
bulamu era nga yali amaze nayo emyaka egiwera n’agyam- 
baza omulwadde gwe baali batwala mu ddwaaliro. 

Omulwadde bwe yali akyalindirira okukeberebwa 
yeewunya nnyo okuwuliriza omuntu eyamuyita nti “taata”. 
Yasitula amaaso n’amutunuulira naye nga tamumanyi kyo- 
kka n’eyali ayise “taata” yeewuunya okulaba nga gw’ayise 
taata we nga tamumanyi. 

Omulenzi yeetondera omulwadde nga bw’amugamba nti: 

“Nkusaba onsonyiwe. Ekkooti yo enfaananidde eya 
taata wange gwe mmaze emyaka egiwera nga ssimulaba. 
Ndowoozezza nti ye ggwe taata wange”. 

Omulwadde ya- 
buuza omuvubuka 
ebikwata ku taata 
we. Ng’ayogeredde 
akaseera katono, 
omulwadde yategee- 
ra nti ono ye mwana 
wa Ahmada omu- 
lunzi eyali abuze. 
Yabuulira omuvu- 
buka nti yali takoze 
nsobi era nti ekkooti 
eyo ye yali eya taata we. Omulwadde bwe yamala okufuna 
obujjanjabi yaddayo mu kyalo ne mutabani wa Ahmada 
omulunzi w’endiga. 


Nnabbi waffe omwagalwa yatugamba ebigambo bino 
ebituufu nti: 


“Ekirungi ekimu bakisasulamu ebirungi kkumi 
ebikyenkana”. (Hadiisi eno eri mu kitabo kya Bukhari). 


j-Jkij 4Jwd*J>sJl (j| 

oIjj) 

■NBASIRWAiHI 


^T| lunaku lumu omukungu yali atambulako mu katale 
■ m ng’ali n’abaami be abaalina ebitiibwa eby’amaa- 
nyi. Yatuuka mu katale mwe baali batundira 
abaddu. Basajja battu bano abaddu bambi baali baggiddwaako 
eddembe lyabwe era nga babatunda omu ku omo. 


Omukungu yasemberera abaddu ng’ayagala kubeetege- 
reza. Awo omuddu omukadde omu we yamugambira nti: 

“Ssebo ku kitambaala kyo kuliko ebbala”. 

Omukungu yaggyako ekitambaala ku mutwe n’akike- 
bera era yagenda okulaba ng’omuddu mutuufu, ekitam- 
baala kiriko ebbala. Ekitegeeza nti yali yeetooloola akatale 
alambula okumalira ddala essaawa eziwera naye ng’alina 
ekitambaala ekiriko ebbala era nga buli muntu akiraba. 
Ekyo mu butuufu kyali kiswaza! Oluvannyuma yatunuulira 
abaami be yali atambula nabo mu nnaku n’alyoka abagu- 
gumbula nti: 

“Mwalabye ebbala ku kitambaala kyange naye ne 
mwefuula ba muzibe ne mutabaako kye munngamba. Kati 
ntegedde nti mukwano gwange owaddala ye muddu ono 
omunaku. Siyinza mukwano gwange owaddala kumuleka 
bamutunde ng’omuddu! Musasule mangu mumununule era 
mumute agende alye butaala.” 

Nga wayise akaseera, omukungu yaweereza abaami 
be hadiisi ya Nnabbi ng’ewangiddwa bulungi ng’ayagala 

babeere nga lubeerera bajjukira ekintu kino ekyagwawo. 
Hadiisi yali egamba nti: 


“Omukkiriza ndabirwamu ya Mukkiriza munne.” 

(Hadiisi eno eri mu kitabo kya Abu Dawuda). 




(ijjb Jjl oljj) 

KAUTfmA 


B vvali budde bwa mukalwe nga bulungi ddala 
ng’abaana bazannyira ku mabbali g’omugga 
ogumu. Mu baana abo mwalimu omu eyayi- 
tibwanga Gaffar, naye nga banne bonna baali baamuka- 
zaako linnya lya Kalittima. Erinnya lino yalifima olw’engeri 
ey’obukambwe gye yayisangamu ebisolo. Gaffar yalabika 
nga bino bye baali bazannya yali abikooye ng’ayagala bafu- 
neyo omuzannyo omulala ogusanyusa. Abamu baagezako 
okuleeta emizannyo emirala naye nga tegimusanyusa. 


Gaffar yayita mikwano gye egimu bwe baali bafaana- 
nya endowooza ne badda ku mabbali. Nga waakayitawo 
akaseera katono baategeeza nga bwe baali bafunye akazan- 
nyo akanyuma. 


Bannaabwe abalala beewuunya ekika ky’omuzannyo 
omupya gwe baali baleese. 


Gaffar ne banne baasooberera omuvubuka eyayiti- 
bwanga Ali, eyali omupya mu kabuga ate nga yali tamanyi 
kuwuga. Baamukwata emikono n’amagulu ne bamusitula 
ne bamukasuka mu mugga! 


Ali yakubwa entiisa ey’amaanyi. Musajja wattu yage- 
zaako nga bw’asobola okuwuga, naye olw’obutamanya 
kuwuga buli lwe yagezangako okuwuga ng’ate yeeyongera 
kubbira. Yatandika okuleekaana nga bw’alaajana abantu 
bamuyambe. Kino kyawa Gaffar ne mikwano gye essanyu 
ne basaakaanya nga bwe basekera waggulu. 

Omu ku balenzi bali abalala ayitibwa Ismail yaggyamu 
mangu engoye. Ismail yali muvumu era nga ye ye yekka 
eyali asobola okwennganga Gaffar. Olwalaba kye baali 
bakoze Ali yayanguwa mangu okwennganga abatemu. Mu 
kaseera katono nnyo yali amaze okuggya Ali mu mazzi 
ng’amuleese ku lubalama lw’omugga ng’akyali mulamu 
bulungi. 

Abaana abalala bonna baasiima nnyo ekikolwa kya 
Ismail era n’omusajja omutambuze eyali alabye ebigenda 
mu maaso yakwata Ismail ku bibegabega n’amugamba nti: 


“Owange muvubuka omwagalwa, okoledde ddala nga 
Nnabbi wafife omwagalwa bwe yalagira. Nsaba Allah amu- 

saasire naawe akusaasire. Nnabbi waffe yagamba mu emu 
ku hadiisi ze nti: 

“Omusiraamu muganda wa Musiraamu munne. 
Tamulyazaamaanya era tamuwaayo”. (Hadiisi eno eri 
mu kitabo kya Bukhari). 



sIjj) 

OMUIIMU 


L wali lumu, omusuubuzi yali akomawo ewuwe mu 
matumbibudde ne yeekanga okulaba omusajja 
omukadde omuddugavu ate nga yali alabika nga 
mwavu lunkupe. Omusajja ono yali ateekateeka kusula 
kumpi n’ekisenge. Waali tewali ayinza kumusuza nga 
buli muntu atya nti yali agenda kutiisa abaana be olw’en- 
geri gye yali afaananamu. Naye omusuubuzi ono yasalawo 
okumuyamba. Yamutwala eka n’amuwa ssupu ayokya era 
n’amuwa engoye n’ekisenge omwokusula. 

Mu makkati g’ekiro eyo, omugenyi gwe baasuza nga 
yali yeebasse okumpi n’eddirisa yawawamuka mu tulo 
ng’aleekaana nnyo. Yali alabye ababbi babiri abaali bage- 
zaako okumenya eddirisa bayingire. 

Omusajja yasitula emikono n’akuba enduulu, nga 
bw’abuuza ababbi: 

“Mukola ki awo?” 

Nga balabye omusajja omuddugavu ng’ali mu paa- 
jama enjeru, ababbi baaleekaanira waggulu: “Maama! 
Omuzimu”, ne babuuka okuva mu ddirisa. Omu ku bo 
yamenyeka okugulu ate omulala n’afuna ekiwundu ku 
mutwe. Omusuubuzi n’ab’omu maka abaali beebasse ama- 
loboozi gaabazukusa ne bakwata ababbi. 

Nnabbi watfe yatujjukiza mu bigambo ebyekyewuunyo nti: 

“Allah abeera ayamba omuddu ebbanga omuddu 
ly’abeera ng’ayamba muganda we”. (Hadiisi eno eri mu 
kitabo kya Muslim) 


p, j| / ^ 

‘L^-\ <j ^3 JJL*Jl <jliT ALiJl (JjJ* ^ <U)lj 


oljj) 

MUUBAANWA MU JJAIMA 


L umu Sultan yali atambulako nga yeetooloola 
mu kibuga. Yali yeebuzaabuzizza ng’akyusizza 
engoye waleme kubaawo amutegeera. Yali atam- 
bula n’omu ku baddu be. Ekigendererwa kye kyali kuma- 
nya abantu be be yali afuga kye baali bamulowoozaako 
n’engeri gye baali balabamu enfuga ye. 



Ebiseera 
byali bya butiti. 
Yayingira mu 
muzikiti ogumu 
omutonotono gye 
yasanga abasajja 
ababiri abaali bee- 
zingidde mu nson- 
da y’omuzikiti 
nga bombi bakan- 
kana empewo 
ebayiseemu. Baali 
tebalina walala 
wa kulaga. Sultan 
yabasemberera era 
n’ababuuza kye 
baali bakola awo 
ne kye baali boo- 
gerako? 

Omu ku bo eyalina effujjo yeemulugunya ku mbeera 
y’obutiti embi, era n’agamba nti: “Bwe nnaamala okufa ne 
tugenda mu ggulu (Ejj ana) sigenda kukkiriza Sultan waffe kuyi- 
gingira Jjana. Bwe nnaamulaba ng’ asemberera geeti z’ ejj ana nj a 
kwambulamu engatto zange nzimukube ku mutwe.” Omusajja 
omulala yabuuza ng’ayagala kumanya nti: 

“Lwaki oliba oyagala okugobera Sultan waffe ebweru 
w’Ejjana?” 

“Ekyo naawe okiraba kiri mu giraasi. Ffe tuli wano 
tufa empewo naye ye ali eri mu lubiri lwe ali mu bbugumu 
atudde ntende; tamanyi kye tuliko, tamanyi na bwe tusula. 
Ow’ekika ekyo ayinza atya okubeera muliraanwa wange 
mu Jjana? Sseetaaga muliraanwa afaanana bw’atyo.” Awo 
bombi ne batulika ne baseka. 

Sultan wano we yagambira omuddu we nti: 

“Teweerabira omuzikiti guno era teweerabira abasajja 
bano bombi.” 

Bwe badda mu lubiri, Sultan yatumya abasajja bali 
ababiri be yali asanze mu muzikiti. Abasajja baabaleeta 
mu lubiri. Kyababuukako okulaba kye baasanga mu lubiri. 
Bwe baamala okulinda nga bali mu kutya okungi baaba- 
twala mukisenge ekirimu eby’ebbeeyi n’ebyokwegyalabya 
ebya buli kika ne babagamba nti: 

“Mulye, munywe era mwebake wano era musabire 
Sultan waffe era mukkirize nti temujja kumugaana kubeera 
muliraanwa wammwe mu Jjana!” 

Laba omutima gw’omusajja Sultan ogw’ekisa. Si 
ky’ekyo?” 

Nnabbi waffe (Allah amusaasire amuwe n’emirembe) 
yatenda abantu abayamba abanaku mu hadiisi eno wam- 
manga nti: 

“Oyo ayamba Omukkiriza ali mu kizibu ekimu 
ku bizibu by’ensi eno n’akimuggyamu, Katonda ajja 
kumuyamba amuggyeko ekizibu kimu ku bizibu by’oku 
Lunaku lwenkomerero”. (Hadiisi eno eri mu kitabo kya 
Muslim). 


jJu Lilll ^ 

® 9^9 

oljj) 

■DDAGALA Uf'AMANNYO 


L umu omuntu omugenyi mu kitundu eyali ayam- 
badde obulungi n’atonya yayingira mu kirabo 
ky’emmere mu kabuga akamu. Yasaba omuwere- 
za mu kirabo amuleetere ennyama y’ente enjokye obulungi 
ne saladi. 

Yali yaakamala okumala bw’atyi okulya ekifi ekisooka 
kwe kukaaba ng’erinnyo bwe lyali limutta, “Ahhhh! Erinnyo 
era linzizeemu!” Omugenyi omulala yasembera kumpi 
ng’akutte ensawo ennene mu mukono. Yaggyamu akacupa 
akatono n’atonnyeza amatondo ku ka pamba n’akawa eyali 
alumwa erinnyo, nga bw’amugamba nti: 

“Yisa ekiwero kino ku linnyo erikuluma”. 

Omulwadde yateeka eddagala ku linnyo erimuluma. 
Waayita akaseera n’aleekaanira waggulu nti: 

“Kino kyewuunyisa! Sikyawulira bulumi bwonna!” 

Abaaliwo beetooloola omusajja ow’ensawo ennene nga 
buli omu ayaayaana kumugulako ddagala eryekyewuunyo. 
Waayita akaseera katono ng’eccupa zonna ezaali mu nsawo 
azitunze azimazeewo. 

N ga wayise essaawa ng ’ emu abasajj a bombi omulwadde 
w’erinnyo n’ow’ensawo ennene baddamu okusisinkana 
ku ggaali y’omukka ne bayitaayita mu ngeri gye baali 
batambuzzaamu bizinesi yaabwe n’amagoba ge baali 

bakoze mu kabuga ako era ne beekulisa. Baatuula okulinda 
eggaali y’omukka endala. 

Baba bakyali awo abaserikale ba poolisi babiri ne bajja 
ne babakwata. 

Omu ku bantu bali abaali baguze eddagala ejjingirire 
eddagala bwe lyagaana okukkakkanya ku bulumi 
bw’erinnyo eryali limuluma yagenda butereevu ku poliisi 
n’abaloopa. 

Omukulu wa poliisi yatumya abasajja bano mu wofiisi 
ye n’ababuuza bw’atyi: 

“Musoma ddiini ki? Muli Basiraamu?” 

Nga bakyakotese emitwe baamuddamu nti, “Katonda 
yeebazibwe, tuli Basiraamu”. 

Kino ate kyayongera omukulu wa poliisi obusungu, era 
kwe kubabuuza nti: 

“Temuwuliranga ku hadiisi ya Nnabbi waffe egamba nti: 

“Oyo atubbira mu lukujjukujju si wa muffe”. 

(Hadiisi eno eri mu kitabo kya Muslim). 

^lunaku lumu omusuubuzi omu gwe baakuza 
I W obubi yasuula ensawo ye omwali zaabu eyali 
awerera ddala ebinusu lunaana (800) lulamba. 
Yagezaako okunoonya wonna we yali asuubira okuba nga 
asuddewo ensawo nga buteerere. Yabuuza buli muntu 
gwe yalaba naye nga tewali yali alabye ku nsawo. Yafuna 
omulanzi n’amuwa ssente alange nga bwe yali ataddewo 
ekirabo kya zaabu awerere ddala ebinusu 100 eri omuntu 
eyandizudde ensawo eyo. 


Omusajja eyali amanyiddwa nga Veli Omutunzi w’en- 
gatto ye yali yalonda ensawo eno. Ono yali yayatiikirira 
n’ekitone ky’okubeera omuntu omwesimbu. Bwe yalonda 
ensawo yasalawo okugitereka okutuusa lwe yandirabye 
nnyiniyo. Bwe yawulira omuntu alanga ensawo mu kabuga 
kwe kugenda ew’omusuubuzi n’amuddiza ensawo ye. 


Omusuubuzi gwe baddiza ensawo yali wa mpisa 
mbi, omukuusa, omukodo ate nga mu kulimba akwatayo 
ekifo. Muli yasanyuka olw’ensawo ye okuzuuka naye kino 
yakikweka n’atakiraga Veli. 


Yasumulula ensawo ye n’atandika okubala ennusu za 
zaabu ezaalimu zonna. Bwe yamala kwe kugamba omu- 
lonzi nti: 

“Eeeh! Ekitegeeza nti omaze okuggyako ssente ze 
nabadde nsuubizza okuwa omulonzi ng’ekirabo”. 

Ekintu kino kyazitowerera nnyo Veli kwe kukwata 
omusuubuzi n’amusiba amataayi ng’eno bw’amunyeenya. 
Yamugamba bw’atyi: 

“Ompita otya omubbi! Kituufu ndi mwavu, naye siri 
mubbi oba mukuluppya. Bw’oba toyagala kumpa ssente zo 
ze walagaanyisa omulonzi oyinza okuzireka naye toyinza 
kumpita mubbi eyatutte ssente zo”. 

Ebigambo bino omusuubuzi tebyamutengula era teyee- 
tondera mulonzi. Bwe yagaana okumenyawo ebigambo 
bye yali ayogedde ensonga baasalawo okuzongerayo mu 

mateeka. Omulamuzi olwamala okuwuliriza obulungi buli 
ludda yakimanya nti omusubuuzi yali musajja mulimba 
era yasalawo okumuwa ekibonerezo ekimugyamu kwe 
kugamba bw’atyi: 

“Omusuubuzi agamba nti ennusu za zaabu ekiku- 
mi baazijja mu nsawo ye, so ng’ate omukozi w’engatto 
agamba nti teyakwala ku ssente yonna okuva mu nsawo 
eyo. Nzikiriza buli omu ku mmwe ky’agamba. Ndowooza 
ensawo omutunzi w’engatto gye yalonze si ye y’omu- 
suubuzi, kirabika nsawo ya muntu mulala. Kati ensawo eno 
ejja kusigala wano ngitereke bulungi okutuusa nnyini yo 
omutuufu lw’alizuuka”. 

Ate oluvannyuma omusuubuzi yatandika okwejjusa 
ebikolwa bye ebibi naye ng’obudde buyise tekikyagasa. 
Kino kitujjukiza emu ku hadiisi za Nnabbi egamba nti: 

“Omuntu ateebaza banne tasobola kwebaza 
Katonda.” (Hadiisi eno eri mu kitabo kya Tinnidhi). 

QBVTfKA 


K uscyini yali ava mu kibuga ng’addayo ewaa- 
bwe mu kyalo. Yalina essanyu lya mw’okyi 
wa gonja kubanga ebyamaguzi byonna bye 
yali atutte okutunda mu katale yali abimazeewo. Yasalawo 
okuwummulako awaali ensulo z’amazzi. Yalowooza 
bw’atyi: 

“Ka ndeke endogoyi yange erye ku muddo nange nnee- 
bakemu katono”. 



Naye nga taneebakira ddala yajjukira ssente ze ezaali 
mu nsawo ya ssente, era n’alowooza nti yalina okuzitereka 

awantu awalungi. 
Yasumulula ensawo 
n’atunula ku ssente 


ze nga zonna mwe- 
ziri ziri bulungi nga 
bwe yali azitadde- 
mu. Yazissa mu nda 
mu ssaati gye yali 
ayambadde ne yee- 
baka. 

Eky ’ omukisa 
omubi, Huseyini 
yakolanga bino 
byonna nga wali- 
wo omubbi ali mu 

muti eyali alaba buli ekyali kigenda mu maaso. Omubbi 
ono yali wa mutawaana nnyo mu kitndu era ng’obulamu 
bwe bwonna yali abumalidde mu kutigomya bantu na 
kubatwalako byabwe. Yayiika endusu ng’alabye ku nsawo 
ya Huseyini eya ssente. 

Omubbi yalaba Huseyini yeebase n’akka mpolam- 
pola wansi n’ajjayo oluseke n’omukebe ogwalimu obutwa. 
Yaddira obumu ku butwa n’abusaasaanya ku luseke. 

Yasembera mpolampola n’atuuka ku Huseyini eyali 
afuluuta. Yali ayagala kumutta atwale ssente ze ng’ayita 
mu kumufuuyira obutwa bwe yali atadde ku luseke mu 
kamwa. Omubbi yali agenda bw’atyi okufimwa obutwa 
Huseyini kwe kwasimula. 

Omubbi yeekanga era mu butanwa obutwa ne bumu- 
genda mu kamwa n’abumira era n’aliirawo. 

Nabbi waffe yagamba nti: “Omuntu agezaako oku- 
lumya banne Allah amulumya”. (Hadiisi eno eri mu 
kitabo kya Tirmidhi). 

OMUSIPl 


I ihat yali mwana mubi nnyo. Yalinga alumya 
I % I baganda be, ng’abatanulako entalo era nga 
m. abakolako n’obukambwe. Empisa ze zaanyii- 

zanga nnyo maama we eyagezangako bulijjo okumuwa 
amagezi bw’atyi: “Mwana wange! Abantu tobalumyanga 
mu ngeri yonna. Abantu tobakozesangako lulimi lukam- 
bwe”. 


Kyokka Nihat teyakkirizanga nsobi ze. Buli lwe baa- 
mugambangako nga yeddiramu nti: “Eyo nsobi y’abo si 
yange. Sirina kibi kye nkoze. Abo be bankyokooza ne ban- 
kaka okukola bwentyo”. 

Lumu maama wa Nihat yamugamba nti singa yali 
amaze olunaku lulamba nga tayombye na muntu yali 
waakumugulira omusipi gwe yali alabye ku maduuka. Mu 
butuufu Nihat yali ayagala nnyo okumugulira omusipi 
ogwo. 

Baganda ba Nihat baawulira maama waabwe bye 
yagamba Nihat. Baagezaako nnyo okumuyiikiriza n’oku- 
muggulako olutalo, naye ne balemwa okukwasa Nihat 
obusungu. Nihat yab yasazeewo okwefuga. 

Nga buzibye, maama we yamuyita n’amugamba nti: 

“Kati ndabye ng’osobola okwefuga olw’omusipi. Kino 
wandikikoze ku lwa Katonda kubanga ekyo kye yalagira, 
n’otakikola lwa bintu bya kufuna kwa ku nsi”. 

Singa waliwo eyabuulira Nihat hadiisi eno wammanga: 

“Omuntu alekayo okukola olutalo ku muntu naye 
nga ye gwe bayiikirizza, ajja kuzimbirwa olubiri mu 
Jjana wakati”. (Hadiisi eno eri mu kitabo kya Tirmidhi). 


\ t ' ' f ^ f ' f ' ' t '\° ' 

J^3 4J J-*J *lj^Jl jj jJ* 


jJ' »'jj) 



33 


OBUSUMU 



alit yali mwana wa maanyi ng’asobola n’oku- 
situla akameeza ng’akozesezza omukono gumu 
n’akawanika waggulu mu bbanga. 


Yali mumegganyi nantawunyikamu nga tewali ayinza 
kumumegga mu ssomero lyonna. Ebiseera ebisinga obungi 
yameggananga ne mukwano gwe eyayitibwanga Nurettin. 


Lumu Nurettin ne Halit baddamu ne bakwatagana eki- 
gwo mu lujja lw’essomero era Halit n’amegga munne. Kino 
kyanyiiza nnyo Nurettin eyagenda mu kibiina n’awandii- 
kawandiika mu bitabo bya Halit byonna. 

Kino kyanyiiza nnyo Halit. Kwe kubuukira Nurettin 
n’amufimtula agakonde ennyindo ye n’etulika omusaayi. 

Omusaayi omungi ogwava mu nnyindo za Nurettin 
gwatonnya ku ssaati ye era ne gusaasaana mu kibiina 
wonna ku ttaka. 

Abayizi banne ba Halit kye baalaba tekyabasanyusa. 
Era n’omusomesa wa Halit yamugugumbula n’amugamba 
ne hadiisi eno wammanga nti: 

“Okubeera ow’omutawaana tekibeerawo na kumeg- 
gana. Omuntu owaamaanyi y’oyo afuga obusungu 
bwe mu kissera w’awulirira ng’obusungu bumuyuza”. 

(Hadiisi eno eri mu kitabo kya Bukhari). 

K usnu yali mwana mulungi. Naye eky’omu- 
kisa omubi yali yagwa ku kabenje k’ekidduka 
n’aziba amaaso. Kyokka teyaggwaamu maa- 
nyi era nga yali mwetegefu okweddukanyiza obulamu bwe. 
Buli lunaku yayagalanga okulaga nti yali asobola okuwan- 
gaala n’okutetenkanya obulamu bwe nga takaluubirizza 
muntu yenna. Emirundi mingi yeetambuzanga n’ava mu 
kyalo n’agenda ku kibuga era ne yeekomyawo yekka nga 
tewali amukutte ku mukono. 


Ku kyalo ekyo kwaliko akalenzi akaamatanta akaayi- 
tibwanga Murtaza. Lwali olwo Murtaza n’ayagala oku- 
somooza muzibe ng’ayagala bakole empaka z’okudduka 
okugenda mu kibuga n’okudda balabe anaasooka munne. 

Hasnu (muzibe) yakkiriza era n’agamba munne nti 
singa amuwangula yali alina okumuwa ekkooti ye (jaketi) 
Murtaza kye yakkiriza kuba yali amanyi nti muzibe yali 
tasobola kumusooka. 


Husnu yateekawo akakwakkulizo nti ye yalina oku- 
londa ekiseera mwe baali ab’okutandikira empaka ezo. 
Murtaza yamanya bumanya nga Husnu yali talina ngeri gye 
yali ayinza kumuwangulamu n’eby’ekiseera n’abikkiriza. 

Husnu ekiseera yalonda kiro ng’omwezi teguliiyo. 

Ekkubo erigenda mu kibuga lyali liyitira mu kibira era 
nga mulimu ebinnya n’amatabi g’emiti mangi ageewese. 


36 


Ku Husnu obudde okubeera ekiro oba emisana tewaali 
njawulo. Yatambula bulungi nga bwe yali akola bulijjo 
era n’atuuka bulungi mu kibuga. Ye munne yali tayinza 
kulaba bulungi kkubo, so nga yagwanga mu binnya ate 
ng’eno bw’atomera amatabi g’emiti ageewetedde mu 
kkubo. Ekibuga Murtaza yakituukamu nga Husnu amaze 
ng’ekitundu ky’essaawa kiramba ng’atuuse. 

Bambi Murtaza! Singa yali amanyi hadiisi eno wam- 
manga teyandyeyisizza mu ngeri gye yeeyisaamu. Hadiisi 
egamba nti: 

“Mazima ddala Allah Oweekitiibwa yantumira 
obubaka obugamba nti: ‘Mwewombeke omu mu mmwe 
aleme kweyagalira ku munne”. (Hadiisi eno eri mu 
kitabo kya Muslim). 

ylin yali muwala nga yeemanyi era nga mwewulize 
nnyo atamanyi muscnzi. Naye olunaku lwatuuka 
kitaawe n’afa olwo n’asigala mu nnaku ey’ekitalo. 


Bulijjo yazannyanga yekka mu nnimiro yaabwe nga 
tayagala kwogera na muwala munne, eyayitibwanga Bedriye, 
eyabeeranga ku muliraano oguddako kubanga bo baali banaku 
nga baavu nga Aylin tayagala kwemaanyiiza banaku. 


Lwali lumu Bedriye n’ajja ng’adduka n’atuuka mu 
nnimiro ya Aylin n’agamba Aylin bw’atyi: 

“Taata mulwadde muyi era ayinza okufa essaawa yonna. 
Naye ayagala kukulaba. Alina ekintu ekikulu ky’ayagala 
okukugamba”. 


Aylin yagaana n’agamba nti: 

“Omusajja omwavu okuba ne ky’ayagala okunngam- 
ba! Ekyo kikafuuwe. N’ennyumba yammwe eyinza okuba 
ng’ewunya ate nga tewali muntu ayagala kuyingira mu 
nnyumba ewunya” 


Bedriye yaddayo eka. Kyokka waayitawo eddakii- 
ka ntono n’akomawo ng’amaziga gamuyitamu n’agamba 
Aylin nti: 

“Taata alina ekintu ky’ayagala okukugamba nga kikulu 
nnyo. Nti taata wo nga tannafa alina we yaziika zaabu 
naye nga taata yekka y’amanyi zaabu oyo we yamu- 
ziika. Taata wo yali amusabye obutakubuulira kifo ekyo 

okutxiusa ng’okuze, naye kati 
nga bw’agenda okufa ayagala 
kuleka ng’akubuulidde kati. 

Bambi yanguwa!” 

Aylin bwe yawulira Bed- 
riye bye yali amugamba yad- 
duka n’agenda mu nnyumba 
ya muliraanwa. Naye baake- 
rewa era eky’omukisa omubi 
baasanga omulwadde afud- 
de. 

Aylin yeenyiigira nnyo era 
ne yejjusa kye yali akoze. 

Wabula zaabu si kye kintu kyokka Aylin kye yasubwa 
naye yasubwa n’omukisa gw’okuyingira Ejjana kubanga 
yalemera ku mpisa ze enkadde embi. 

Nnabbi waffe abantu ab’ekika ekyo yaboogerako 
bw’atyi: 

“Taliyingira Jjana omuntu alina mu mutima gwe 
okwekuza ne bwe kuba kwenkana nga ensigo y’akalo”, 

(Hadiisi eno eri mu kitabo kya Muslim). 

OMUBBI 


I uuri yali mulimi owaabulijjo era yali mwavu. 
I % I Yali teyeeyingiza mu nsonga zitamukwatako, 
& ng’ayogera bbalirirwe era ng’ayogera ekyo kyo- 

kka ky’ateekeddwa okwogera. Kino kyaviirako abantu 
abamu okulowooza nti yali muntu atalina ky’asobola. 


Olunaku lumu, omuntu omu eyali atwalibwa ng’owaa- 
magezi amangi mu kitundu yabba endogoyi ya Nuuri. Nuuri 
bwe yalaba ng’endogoyi ye bagibbye yasalawo agende mu 
katale aguleyo endogoyi endala. 


Kyokka kyamubuukako bwe yali atambula mu katale 
okulaba ng’endogoyi ye yennyini gye baali babba eri awo 
bagitunda. Yagenda awaali omutunzi n’amugamba nti: 


“Eno ndogoyi yange baginzibako sabbiiti ewedde. 
Omubbi oyo yali talina nsonyi era mu kwekaza yamud- 
damu bw’atyi: 


“Olabika otabuddwa; endogoyi eno nagigula ng’ekyali 
nto nze kennyini ne ngyekuliza.” 

Nuuri bwe yawulira bino ekirowoozo kwe kumujjira 
amangu. Yakwata ku maaso g’endogoyi n’agamba 
omutunzi nti: 


“Eno endogoyi bw’eba nga yiyo, kale mbuulira liiso ki 
ku maaso gaayo eryaziba nga teriraba.” 

Omubbi yasiriikiriramu katono, oluvannyuma n’agam- 
ba Nuuri nti: 

“Eriiso eryaddyo.” 


Nuuri yagg- 
ya engalo ku liiso 
ly’endogoyi eryaddyo 
n’aliraga omutunzi 
nga bw’amugamba 
ng’eriiso bwe lyali 
liraba obulungi. Ko 
omubbi nti: 

“Oh! Ononsonyiwa 
mbadde mpubiddwa. 

Manya eriiso eryak- 
kono ly’eryaziba era 
teriraba.” 

Nuuri yajja 

omukono ku liiso eryakkono nga bw’agamba omubbi: 
“N’era oli mukyamu. Na lino eriiso liraba terizibangako”. 
Abantu mu katale baali bamaze okukunngaana. 

Nnabbi waffe yakolimira abantu ababba ebintu bya 
bannaabwe n’agamba nti: 

“Allah akolimire omubbi”. (Hadiisi eno eri mu kitabo 
kya Bukhari). 

B esim yali mwana mulungi. Yali asobola okufuna 
buli kye yali ayagala kubanga taata we yali 
musajja mugagga. Wabula Besim yali tamanyi 
ngeri abantu abanaku bwe baali bayimirizaawo obulamu 
bwabwe. 


Olunaku lumu bwe yali agenda okusamba omupiira 
embwa yamugoba. Yadduka nnyo nga bwe yali asobola 
naye embwa yamufundiriza mu kakuubo akafunda. Awo 
Besim we yalinnyira ku jjinja n’agwa wansi era awo we 
yakoma okutegeera. 

Yagenda okuzibula amaaso ng’alaba omulenzi eyali 
kumpi mu myaka gye ng’omulenzi ali ne maama we. Baali 
baamutaasizza embwa era ne bamutwala eka okulongoosa 
n’okumunyiga ebiwundu. 

Besim yabeebaza. Wabula yeewuunya nnyo okulaba 
ennyumba gye baali basulamu. Ebibajje ebyali mu byali 
si birungi. Bwe yatuula okulya nabo emmere ku lujjuliro 
ebintu tebyamugendera bulungi. Buli nnoga gye yalyanga 
ng’awulira eyagala kudda. 

Enkeera Besim yatwalira omukyala eyali amuyam- 
bye n’omwana we emmere maama we gye yali afumbye. 
Baatuula ku lujjuliro ne balya bonna. Ku luno Besim yaliira 
ddala bulungi era n’awulira bulungi. Mu kiseera kito- 
no abalenzi bombi baali bamaze okufuuka ab’omukwano 
ogwaddala. 





Besim yali mwana musaasizi era oweekisa, era 
eno y’ensonga lwaki yeeyisa nga hadiisi ya Nnabbi 
bw’egamba nti: 

“Tayinza kuba muntu anzikiririza oyo asula nga 
mukkufu naye nga muliraanwa we amuddiridde yasuze 
njala nga naye akimanyi (nti yasuze njala)”. (Hadiisi 
eno eri mu kitabo kya Ibn Abi Shaybah). 

K yali kisiibo kya Lamanzaane, Ethem yali agen- 
ze ku beekeeri okugulayo emigaati gye baali 
bagenda okusiibulukukirako awaka. Wabula 
yasangayo olunyiriri lw’abantu nga luwanvu nnyo ddala. 
Okusiibulukuka bwe kwasembera abantu obugumiikiriza 
bwagenda bubaggwaako mpola. 

Omufumbi w’emigaati yatandika okweraliikirira abantu 
abaali mu nnyiriri. Kyamubeerera kizibu okukola ku bantu 
abo bonna amangu n’okukakasa nti buli omu afunye emi- 
gaati gye yali ayagala ate ne bamuddiza ne ssente entuufu. 
Ekiseera ky’okusiibulukuka kyali kinaatera okutuukira ddala 
Ethem n’asembera. Omufumbi w’emigaati yali akooyedde 
ddala, era mu butanwa n’addiza Ethem ssente ezaali zisinga 
ku ze yali ateekwa okumuwa. Ethem yasooka n’atyamu 

wabula era n’atunuu- 
lira omufumbi w’emi- 
gaati enkaliriza. Kino 
omufumbi w’emigaati 
kyamwewuunyisa kwe 
kubuuza Ethem nti: 

“Waliwo ekikyamu 
kyonna?” 

Ethem kwe kuddamu nti: “Nedda”. Yatwala ssente ezi- 
muddiziddwa n’adduka okudda eka. 

Bwe baatuuka okulya ekyeggulo, Ethem yali tateredde 
mu birowoozo era ng’alabika alina ekimusumbuwa mu 
mutima nga n’emirembe talina. Bwe yagenda mu buli- 
ri okwebaka yeeyongera kutya ng’alinga alaba omusajja 
ng’amubuuza nti: 

“Lwaki wakoze ekikolwa ekyo? Lwaki watutte ssente 
ezitali zizo?” 

Yalowoozaamu eky’okubuubra maama we buli kyon- 
na ekyagwawo; naye ekirowoozo n’akikyusa n’atabaako 
ky’amugamba. Yakimanya nti maama we yab ajja kukwa- 
tibwa obusungu era amunenye nnyo. 

Yafuna ebirooto eby’entiisa ekiro ekyo. Ate nga ne bwe 
yazuukuka ku makya yali teyeewulira bulungi. 

Yatunuulira kalenda gye baab bawanise ku kisenge. 
Kwaliko hadiisi eyali esoma bw’etyi: 

“Ekintu ekibi ky’ekyo ekikutawaanya mu kifuba 
era nga toyagala abantu bakimanye”. (Hadiisi eno eri 
mu kitabo kya Muslim). 


J-Ll! alLp ^Ua j jl ojfcijfTj ^5 Lilj- Lo p-i^! 

((*-'—* djj) 


Ethem yawulira ng’amyukiriide mu maaso ng’alinga 
Nnabbi waffe omwagalwa hadiisi eno eyagyogerera ye. 
Yagenderawo ew’omufumbi w’emigaati n’amuddiza ssente 
ze ng’eno bwe yeetonda obutazizza mangu. 

K AYUNGIRIZI 


L umu bwali budde nga bwa muzira omungi era nga 
bunyogovu. Isa yali agenda ku ssomero n’asanga 
omwana omunaku nga tayambadde wadde kabuuti. 
Engatto z’omwana zaali nkadde nnyo nga zaayulika nga 
zonna zitotobadde. Isa yawulira okunyolwa eri omwana 
ono. Kitaawe teyali musajja mugagga ekiri awo, wabula 
ng’asobola okubeezaawo amaka gaabwe nga ne mutabani 
we bw’aba alina kye yeetaaga amuwa ekisaanidde. 

Isa kwe kusalawo agoberere omulenzi ono. Wabula 
kyamwewuunyisa nnyo okulaba ng’omulenzi yali agenda 
ku ssomero lye limu naye gye yali asomera, kyokka nga 
tamulabangako ku ssomero lyabwe. Yatandika okwewuu- 
nya ky’ayinza okukola okuyamba omulenzi ono. Wabula 

ng’asobeddwa yali 
ayagala okumuwa 
engatto ze, naye yee- 
sanga nga teyalina 
mugogo gwa ngatto 
mulala ate nga n’ezo 
naye yali azambalid- 
de emyaka ebiri. 

Ekyemisana 
bwe kyatuuka, Isa 
yalengera omulenzi 
ono era n’amusaba 
babeere bamukwano. 

Omulenzi yakkiriza olwo ne bafuukira ddala aboomukwa- 
no ogwaddala. Isa yakizuula nti kitaawe w’omulenzi ono 
yali yafa emyaka mitono nnyo emabega era nga yabee- 
ranga ne nnyina ne bannyina babiri era nga baasulanga 
ku muliraano awo. Olunaku olwo Isa n’omulenzi baalya 
bombi ekyemisana. 

Olweggulu lw’olunaku olwo Isa yagamba kitaawe nti: 
“Omusomesa yatuwadde ekigezo leero nga twetaaga oku- 
manya engeri gye tusobola okuyambamu abanaku.” 

Kitaawe yamuwa ebirowoozo bye era n’amuwa engeri 
ezenjawulo mw’asobola okuyita okuyambamu abanaku. 
Enkeera Isa yagenda mu kitongole ekiyamba bamulekwa 
n’abanaku ku muliraano n’asangayo omusajja eyali atu- 
nuza ekisa. Yamunnyonnyola ku mbeera ya mukwano 
gwe era n’amusaba obuyambi. Omwami ono yasanyuka 
nnyo olw’ekikolwa kino Isa kye yali akoze. Yamwebaza 
era n’asaba Isa okuzuula wa mukwano gwe oyo gye yali 
abeera. Yamugamba nti: “Allah ne Omubaka we Nnabbi 
Muhammadi baagala nnyo abaana nga ye era nti akoledde 
ddala nga hadiisi eno wammanga ky’eyogerako nti: 

“Omuntu alagirira omulala okukola ekirungi afuna 
empeera nga ez’oli akikoze”. (Hadiisi eno eri mu kitabo 
kya Tirmidhi).: 

aLc-US’ jZ>J I JIjJI jj 

(cS-b>jdl oljj) 

JANGU ONKWEKULE 



X hsaan yali azannya teppo (jangu onkwekule) ne 
mikwano gye. Ekiseera ky’okwekweka bwe kya- 
tuuka yafuna ekifo ekirungi eky’okwekwekamu 
emabega w’omuti gw’ekinazzi ku mabbali w’oluguudo era 
nga kyali kizibu omuntu okumukwekula. Mu kaseera ako 
omusajja omukadde ng’alina ekirevu ekyeru yamusembere- 
ra ng’ayagala amulagirire gye yali agenda. Yamugamba nti: 
“Mutabani nsaba kundagirirako osobola okunnyamba?” 

Ihsaan yakyuka n’ateeka engalo ku mimwa gye n’ala- 
za ng’ayagala nnamukadde asirike. Wabula nnamukadde 

ono yeewuunya 



nga tategeera lwa- 
ki omuvubuka yali 
ayagala okumusiri- 
sa, kwe kumubuu- 
za bw’atyi: “Lwaki 
oyagala nsirike? 


Nze nkusabye kun- 
dagirira bulagirizi. 
Bw’oba omanyi 


gye nkubuuzizza 


mbuulira bubuulizi 
oba tomanyiiyo 


nyeenya omutwe 

nti nedda. Ye oba abaana b’omu kibuga baakula batya? 

Nga ba ngeri!” Bw’atyo nnamukadde bwe yayomba. 

Eyali azannya “kino” yalaba nnamukadde ng’alina 
gw’ayogera naye ali emabega w’omuti n’ategeera nti 
wateekeddwa okubaayo omuntu eyeekweseeyo. Olwo kwe 
kusembera empolampola. 

Nnamukadde - eyali takyalina bugumiikiriza - kwe 
kugamba nti: 

“Kyeraga bwerazi nti tewali yasomesa baana bano 
hadiisi eno wammanga nti: 

“Oyo alagirira omuntu abuliddwa ekifo, abanga 
omuntu atadde omuddu omulamba”. (Hadiisi eno eri mu 

kitabo kya Tirmidhi). 



(ij^ jf .II oljj) 


,Wer einem Verirrten den Weg weist, der erhalt den 
gleichen Lohn als hatte er einem Sklaven die Freiheit ges- 
chenkt.‘“ 

MUTABANGUZI 


t biseera ebisinga Avni yali mwana mulungi wabula 
yalina ekizibu kimu. Yali akaayana nnyo ne banne 
ekyavangamu obutakkaanya era kino mikwano 
gye tebaakyagalanga mu nneeyisa ye. 

Olunaku lumu abaana bano baali batudde ku lubalama 
lw’ennyanja era nga boogera ku nnyanja n’agayanja aga- 
nene (ga semayanja). Baali bagamba nti agayanja gaali 
gakka nnyo wansi era nga gannyogoga nnyo okusinga ku 
nnyanja endala. 

Avni yalina omuze gw’okuwakanyanga ebirowoozo 
by’abalala. Ku mulundi guno banne baawakana naye kuba 
baali bamumanyi bulungi. Baatandika okukasuka obuyinja 
obutono. Obuyinja obutono obubabaatavu bw’abuukanga 
ku mazzi aga bbulu nga bulinga obunyonyi. 

Ku olwo Faruk ye yanywamu banne akendo anti 
obuyinja bwe yakasuka bw’agenda wala nnyo okusingako 
ku banne nga bulinga obwagala okubulira mu bbanga. 

Avni ensaalwa yamukwata kwe kugamba Faruk nti: 
“Faruk! Leka tulabe obuyinja bwo.” Faruk yayanjuluza 
engalo ze n’amulaga obuyinja bwe era nga tebwawuka- 
na na bwa balala. Wabula Avni omukyankalanyi bulijjo 
yanoonyanga kasonga ka kwekwasa asinziire okwo atanule 
olutalo. 

“Ooh! Ekitegeeza ggwe watutte obuyinja obusingayo 
obutono. Ekyo kiri mu giraasi nti obuyinja obutono butuu- 
ka wala nnyo okusinga obunene. Ekyo teri atakisobola”. 

Faruk yali muvubuka mwangu era nga yali taya- 
gala kukaayana, kye yava agamba nti: “Kale! Kati lwaki 
tetuwaanyisa amayinja? Ggwe twala buno obutono obwan- 
ge nze nkozese agago”. 

Bwe baakasuka era tewaali njawulo, Faruk yasinga. 

Wano Haydar, eyali awenyera olw’akabenje k’ekiddu- 
ka ke yali aguddeko, kwe kusembera awaali Avni, n’amu- 
gamba mu ddoboozi erikkakkamu nga mukwano gwe nti: 
“Avni nkimanyi nti olwaleero toli mu mbera nnungi, ate 
ng’era omukisa tegubadde gugwo.” 

Kyokka Avni yali yanyiize dda olw’okubanga yali 
tasobode kukasuka bulungi buyinja. Yabwatuukira Haydar 
nti: “Omanyi ki ggwe mulema ggwe?!” 

Abaana abalala bonna baanyigira nnyo Avni kubanga 
baali baagala nnyo Haydar era nga tebaagala kulaba 
amuyisa bubi era ne banenya nnyo Avni nti teyali mwen- 
kanya okulangira Haydar obulema n’enneeyisa yonna gye 
yali yeeyisizzaamu. Enneeyisa ya Avni ekontana n’ebi- 
gambo Nnabbi bye yatugamba nti: 

“Tokaayanyanga muganda wo Omusiraamu 
era tomusagisanga!” (Hadiisi eno eri mu kitabo kya 
Tirmidhi). 


S/j ilUM jUj S ! 

((J-UjJl oljj) 

OMUTI OQVIBIBALA 


/I li ne Aisha baalinnya omuti gw’ebibala ne batan- 
dika okulya buli kibala ekyali kyengedde. Wabula 
m %Ali yalaba nti ebibala ebyali ku busanso bw’ama- 
tabi g’omuti nga birengejja nga byali bingi era nga byen- 
gedde bulungi ddala. Aisha olwamulaba nga yeeyongerayo 
kwe kumulabula bw’atyi: 


“Amatabi ago galabika matono era nga gayinza obuta- 
sobola kuwanirira buzito bwo. Ebibala bino nabyo birungi 
nga biri”. Aisha bino yabyogera nga tayagala Ali awalampe 
obutabi bub. Kyokka Ali teyawuliriza Aisha bye yab amu- 

gamba era nga mu kiseera ekyo talina kirala ky’alowooza 
okuggyako ebibala biri. 

Yagenda mu maaso ne yeewalula agende ku butabi 
obusembayo. Era tewaayita kaseera kawanvu ne yeesanga 
wansi n’ettabi eryali limenyese naye nga teryamenyeka 
lyokka wabula n’okugulu kwa Ali tekwalutonda nakwo 
kwagenderamu. Yalina okusigala awaka okumala sabiiti 
eziwerako ng’alaba bulabi abaana abalala nga bawoome- 
rwa ebibala ku muti byonna kumpi okubimalako. Ali yali 
wa mululu, ssi bwe kiri? 

Kati laba okusoomooza okuli mu kulabula okuli mu 
bigambo bya Nnabbi nti: 

“Singa omuntu yalina ensenyi bbiri nga zijjudde 
zaabu yandisigadde ayagala nnyo afune olw’okusatu! 
Omuntu, ttaka (mu ntaana) lyokka ly’eriyinza okujjuza 
akamwa ke okumumatiza”. (Hadiisi eno eri mu kitabo 
kya Tinnidhi). 




( ( _S-L> J dl oljj) 

QMiSMMA OMUZIRA 


M u biseera ebyedda walingawo abazigu abaa- 
lindanga abantu ku makubo ne babaako ebintu 
byabwe bye baababbangako ate ne babawam- 
ba ne babatwala okubatunda mu butale ng’abaddu. 

Olunaku lumu waaliwo musajjamukulu omunaku aba- 
zigu bano gwe baawamba. Mukama waabwe kwe kumu- 
gamba nti: 

“Bw’oba toyagala tukutunde ng’omuddu mu katale 
olina okuleeta ebitundu bya zaabu kikumi tukuleke ogen- 
de.” 

Omusajja omukadde ono yawandiika ebbaluwa eri 
ab’ennganda ze ng’egamba bw’etyi: “Nkimanyi temu- 
lina ssente zimala kusobola kunnunula. Wabula mpandiise 
ebbaluwa eno kubategeeza butegeeza ku bintuseeko.” 

Musajjamukulu ono yalina mutabani we ow’ekisa ate 
nga mugezi. Bwe yafuna ebbaluwa ya kitaawe yasitu- 
kiramu n’agenda eri abazigu n’abagamba nti “Bakama 
bange! Nkimanyi nti temusobola kusumulula kitange nga 
sibawadde mutemwa gwe mwasabye era siri mu kuba- 
saba nti mumusumulule. Naye nammwe mulaba musajja 
munaku era munafu ate mukadde. Bwe munaamutunda 
temujja kufuna amubawaamu ssente eziwera. Nze nteesa 
nti mutwale nze, nze gwe muba mutunda mujja kufuna 
abawa ssente ezisinga ku ze mwandifimye nga mutunze 
nnamukadde ono”. 

Ekirowoozo kino abazigubaakyagala, naye nebagamba 
nti baalina okusooka okubuuza mukama waabwe. Abatwala 
yeewuunya nnyo nga takkiriza amatu ge kye yali awulidde. 
Yatunuulira omwana omuzira oyo n’amwewuunya, kwe 
kugamba nti: 

“Nga kyewuunyisa okuba nga ku nsi kuno kukyawan- 
gaalirako abaana abazira bwe batyi! Nze nnandiwaddeyo 
obulamu bwange okulaba nga nnyina omwana omuzira 
bw’atyi. Jangu, nngenda kukuddiza obulamu bwa kitaawo 

ku lulwo, era ggwe ne kitaawo mbalese mugende mulye 
butaala!” 

Musajjamukulu ono ne mutabani we baddayo nga 
beewuunyizza ebyali biguddewo era emboozi eno etujju- 
kiza hadiisi ya Nnabbi egamba nti: 

“Omwana tasobola kusasula kitaawe olw’ebirungi 
bye yamukolera okuggyako ng’asanze kitaawe muddu 
n’amugula n’amuta (olwo aba amusasudde mu bujju- 

vu)”. (Hadiisi eno eri mu kitabo kya Muslim). 

MAUQA MMMTO 


I ecip yayagalanga nnyo endiga naddala obuliga 
I % f obuto. Olwali olwo kitaawe n’amuwa akaliga 
akato ng’ekirabo akalabirire. Necip yakaliisa 
bulungi era bw’atyo n’akakuza mu biseera by’ekyeya. 
Yanyumirwanga nnyo akaliga engeri gye kaddukangamu 
nga kajja gy’ali ne kamwesiimulizaako obugere. 


Taata wa Necip yamukubiriza obutalekanga nzigi 
nga nzigule ng’atya obuliga okwonoona ebintu by’omu 
nnyumba. 

Olunaku lumu, Necip yadduka n’agenda mu nju okug- 
gyayo omupiira gwe. Yali ajjukira bulungi kitaawe kye yali 
yamugamba wabula teyafaayo kuggala nzigi ng’alowooza 
nti yali waakumala akaseera katono afulume. Yali talabye 
nti akaliga kaali kazze kamugoberera mu nnyumba. 

Akaliga kaali kakyali mu kunoonya Necip ne kagoole- 
kaganya n’akaliga akalala akaali mu ndabirwamu ennene 
eyali awo mu kisenge ekisulwamu. Buli kaliga lwe kaa- 
semberanga nga na kali akali mu ndabirwamu kasembera, 
awo wamma ne gujabagira. Kaakoteka omutwe wansi 
ne kasinziira okukkakkana nga katomedde endabirwamu 
yonna nga kagyasizza nga kafuba okulaba nga kasome- 
sa essomo akaliga kali akalala akaali mu ndabirwamu. 
Waaliwo okubwatuka okwamaanyi okwawulirwa mu nju 
ng’endabirwamu eyabiseemu obutundutundu nga kikumi. 

Singa Necip yali amanyi Nnabbi kye yagamba 
Basswahaba abato, Ibn Umar ne Abdullah Ibn Amuri 
teyandiresse kukolera ku kubuulilira kwa kitaawe. Nnabbi 
yagamba nti: 

“Gondera kitaawo.” (Hadiisi eno eri mu kitabo kya 
Ahmada). 

CMfMMNA OWHTONI 


/I bakyala basatu baali bava mu katale nga 
bakutte obusero bwe baali bava okuguliramu 
M \ ebintu mu ngalo. Baasalawo okuwummulako ku 
katebe akaali eruuyi awo. Baatandika okwogera ku bitone 
by’abaana baabwe. 

Omukyala eyasooka yayogera nga mutabani we bwe yali 
asobola okutambulira ku mikono gye okumala akaseera. 


Omukyala owookubiri ye n’ategeeza nga mutabani 
we bwe yali ayimba ng’ennyonza era nga buli muntu bwe 
yanyumirwanga ng’amuwulidde ayimba. 


Omukyala owookusatu ye talina kye yayogera wabu- 
la yali awulinza buwuliza. Omu ku bakyala yamubuuza 
ensonga eyamugaana okubaako ne ky’ayogera ku bitone 
bya mutabani we nga bw’agamba nti: “Ggwe nga tolina 
ky’oyogedde ku mutabani wo?” Ono yamuddamu nti: 
“Mutabani wange talina kitone kye nnyinza kwenyumiri- 
zaamu”. 


Waliwo musajjamukulu eyali ayitawo eyawulira aba- 
kazi bano nga banyumya. Kino kyamuwaliriza okubago- 
berera alabe gye byali eby’okuggweera. Bwe baatuuka ku 
luguudo kwe baasulanga baasalawo okuddamu okuwum- 
mulako, obusero bwabwe ne babuteeka awo ku ttaka. 
Abaana baabwe olwabalengera bajja badduka okubasanga. 
Omwana w’omukyala oli eyasooka okunyumya yatandika 
okutambuza emikono ng’amagulu agawanise mu bbanga. 

O m w a n a 
w’omukyalaowoo- 
kubiri ye yatandika 
okuyimba akayim- 
ba ke yali amanyi 
nti kaali kanyu- 
mira nnyo maama 
we. Awo wonna 
ng’abakazi abasa- 
tu babakubira mu 
ngalo. 

Omwana w’o- 
mukyala owoo- 
kusatu ye bwe yajja yabuuza nnyina bw’atyi: “Maama 
nkuyambeko?” olwo kwe kusitula akasero n’akatwala. 

Abakyala bano baayimiriza musajj amukulu ne bamubuu- 
za kye yali alowooza ku talanta z’abaana baabwe. 

Musajjamukulu yabaddamu bw’atyi: “Nze ndabye 
omwana omu yekka alina talanta: y’oli eyazze ng’adduka 
okuyamba maama we okumusitulirako akasero. Ky’akoze 
kigya mu hadiisi ya Nnabbi waffe egamba nti: 

“Buli muntu mmulaamira okuyambanga maama we.” 

(Hadiisi eno eri mu kitabo kya Ibn Maajah). 



4^3 


L 

W aliwo omubazzi eyali akaddiye era nga yali 
agenda anafuwa. Amaanyi gaali gamuwedde- 
mu ate nga n’okulaba kwe kugenda kunafuwa. 
Yali takyasobola kunyweza bulungi kijiiko kye yalisanga 
kubanga emikono gye gyali gitandise okukankana. Ekyo 
kyamuviirako okulya obubi era ng’emmere gy’ayiwa ku 
kakeeka ke baliirako yabeeranga nnyingi okusinga gye 
yatuusanga mu kamwa. 


Mutabani we ne mukamwana we baamukubirizanga 
okwegenderezanga ng’alya. Ebikolwa bye byabanyizanga 
naddala emmere eyakulukutanga ku mumwa ne ku luba. 
Gye byaggweera nga basazeewo bamuggye ku mmeeza 
kwe baliira era ne bamufunira eyiye kw’aliira yekka. 


Kazzukulu ke ke baayitanga Hasane ebintu bakad- 
de baako bye baakolanga jjajja waako tebyakasanyu- 
sanga. Kaagezangako okumuyambanga nga kamukwati- 
rako ku kijiiko asobole okulya obulungi emmere nga 
tagiyiyeeyiye. 


Naye lumu, musajjamukulu yali alya emmere esso- 
waani ey’ebbumba kwe yali aliira n’esimattuka n’egwa 
n’eyatika. Yatunuulira abaana be abaali ku mmeeza endala 
ng’eno n’amaziga bwe gamuyitamu olw’okutya. Mutabani 
we ne mukamwana obusungu bwabakwata ne bagugumbula 

omuzeeyi, ekintu ekyayongera okutengula ennyo emmee- 
me ye. Okuva olwo baasalawo emmere bagimuteerenga ku 
sowaani eya pulasitiika. 

Lumu mutabani wa musajjamukulu omubazzi yalagira 
mukazi we obutaddamu kuteeka bibala ku sowaani eza 
pulasitiika era n’amulagira azisuule mu kasasiro. 

Hasane yatoolawo essowaane bbiri n’asaba maama we 
aleme kuzisuula kubanga baali baakuzeetaaga mu biseera 
ebyomu maaso. Taata wa Hasane yamubuuza bw’atyi: “Ate 
oliba ozeetaaga kuzikozesa ki?” 

Hasane kwe kumuddamu nti: “Nange nja kuba nze- 
taaga okubateerako emmere bwe muliba mukaddiye”. 

Ekintu kino bakadde ba Hasane kyabayisa bubi nnyo 
era muli ne bawulira okuswala okuyitirivu. Baatandika 
okukkiriza musajjamukulu addemu okulya nabo ku mmee- 
za emu. 

Singa mutabani w’omukadde ne mukyala we baa- 
kitegeera nti engeri yokka ey’okuyingira Ejjana kuyisa 
bulungi bazadde osanga tebandyeyisizza bwe batyo. 

Omubaka waffe kino yakirambika bulungi mu hadiisi 
eno wammanga nti: 

“Okusiima kwa Katonda kuyita mu kusiima kwa 
muzadde. Mu ngeri y’emu, obusungu bwa Omutonzi 
buyita mu busungu bwa bazadde”. (Hadiisi eno eri mu 
kitabo kya Tirmidhi). 




oljj) 

EKKALAAMU EYABWINO 



alaal yali mwana wa mubazzi. Yateranga okutuula 
ku nsonda y’oluguudo n’akaabira ekkalaamu ye 
eyabwino eyali emuguddeko. 


Waliwo omusajja eyali ayitawo ng’ayambade bulungi 
n’amulaba ng’ali mu mbeera eno. Kino kyamuwaliriza 
okuyimirira n’abuuza Jalaal ekyali kimutuuseeko. Bwe 
yamanya ekyali kituuseko kwe kukwata mu nsawo ye n’ag- 
gyamu ekkalaamu n’abuuza Jalaal bw’atyi: 


“Eno ssi ye kalaamu yo?” 

Jalaal yasiriikirizaamu okukaaba n’agamba omusajja 
nti: “Nedda ssi y’eno. Ekkalaamu eyange teyabadde nnungi 
ng’eno”. 

Omusajja yeewuunya nnyo obwesimbu bwa Jalaal era 
kwe kumugamba bw’atyi: 

“Olw’obwesimbu bw’olina n’okubeera omuntu ayo- 
gera amazima ekkalaamu eno ngikuwadde ng’ekirabo, 
gitwale”. 

Nnabbi waffe yatubuulira engeri Katonda gy’agenda 
okusasulamu abantu abeesimbu mu hadiisi eno: 

“Okwogera amazima kulunngamya omuntu eri 
empisa ennungi; ate empisa ennungi omuntu zimutwala 
mu Jjana”. (Hadiisi eno eri mu kitabo kya Bukhari). 


Ojj (J“hv2Jl oi 

K ALIMBIRA 


gy j lunaku lumu, omusajja n’omukazi baalina 
I m omusango mu kkooti. Omulamuzi bwe yatuu- 
ka olwo okuwoza ne kutandika. Omukazi ye 
yasooka okwogera. 


Yasonga ku musajja omutono ennyo eyali amuyimi- 
ridde ku mabbali nga bw’agamba nti: “Omusajja ono yan- 
numba n’ankaka omukwano n’ammalako ensonyi zange,” 
era awo n’atandikirawo okukaaba. 


Omusajja yagezaako okwerwanako nga bw’awoza 
nti: “Mukama wange Mulamuzi, omukazi ono alimba! 
Omukazi yazze ewange n’ansanga nga mbala ssente ze 
nnabadde ntunze mu ndiga yange. Olwandabye n’atandika 
okuntiisatiisa nga bwe yabadde agenda okundeetera emi- 
tawaana singa nabadde simuwadde ssente ezo ze nabadde 
mbala. Bwe nnagaanye ye kwe kutandika okuwoggana”. 

Ng’amaze okuwulira buli ludda, Omulamuzi yategeera 
ani eyali ayogera amazima era ani eyali alimba, naye n’ata- 
baako ky’anyega. 

Oluvannyuma yakyukira omusajja era mu bukambwe 
obungi kwe kumugamba nti: “Walumbaganye mukazi 
wattu ono ate n’ojja wano n’ogezaako okutubuulira ebi- 
rimbo byonna eby’oku nsi! Omukazi muwe mangu ssente 
zonna z’olina mu nsawo, ekitali ekyo nja kukussa mu kko- 
mera”. 

Buli omu eyaliwo yeewuunya nnyo ensala y’Omula- 
muzi, nga tewali yali amusuubira kweyisa bw’atyo. 

Omukazi, mu ssanyu eringi, yakwata ssente omusa- 
jja ze yali amuwadde n’afuluma mu kkooti ng’essanyu 
lijula okumutta era nga bw’asabira Omulamuzi obulungi. 
Amangu ng’omukazi yaakafuluma, Omulamuzi yalagira 
omusajja agoberere omukazi amuggyeko ssente zonna ze 
yali amuwadde. Omusajja kino nakyo kyamuyitirirako 
naye n’ayanguwa n’afuluma asobole okusanga omukazi 
mbu amuggyeko ssente ze yali amuwadde. 

Nga wayiseewo obudakiika butono abantu bano bombi 
baabakomyawo mu kisenge kya kkooti. Omusajja yali 
alumizibwa era nga aliko ebiwundu, enkwagulo, n’ebisago 

mu maaso. Ne ku mulundi guno omukazi ye yali omusaale 
mu kwogera. Yayogera nga munyiivu nnyo nga tasalikako 
musale: “Ssebo Omulamuzi! Omubbi ono abadde agezaako 
okunzigyako ssente z’ompadde”. 

Omulamuzi kwe kubuuza omukazi nti: “Asobodde 
okuzikuggyako?” 

Ko omukazi kwe kugamba nga yenna bw’akinagguka 
nti: “Olowooza nti nnyinza okubaako ne ssente yonna gye 
nnyinza okumuleka n’atwala?!” 

Omulamuzi kwe kukyukira omukazi n’obusungu era 
mu ddoboozi ery’omwanguka n’amugamba nti: 

“Kaggwensonyi ggwe! Wano weefudde omukazi omwe- 
simbu era owaamazima n’ogamba nti musajja wattu ono 
yakulumbye n’akukwata. Naye singa ekyo bwe kyabadde 
wandifubye okwerwanako n’okwetaasa n’okusinga bw’okoze 
ng’otaakiriza ssente zino. Kati muddize mangu ssente ze”. 

Era nga tannasalira mukazi musango, Omulamuzi 
yasooka kumujjukiza hadiisi ya Nnabbi eno egamba nti: 

“Mwewale obulimba kubanga mazima ddala obulimba 
butwala omuntu eri obwonoonefu ate ng’obwonoonefu butwala 
omuntu eri Omuliro.” (Hadiisi eno eri mu kitabo kya Muslim). 

/ I _ usnu yali agamba Omulamuzi nga bw’ason- 
t ■ ga ku musajja gwe yali avunaana omusango. 
g Oweekitiibwa Omulamuzi! Omwaka oguwed- 

de nnalekera omusajja oyo empeta eyakolebwa mu kikomo 
kya dayimondi nga sinnagenda bweru. Kati njagala anzi- 
rize empeta yange naye yeeremye. 

Omulamuzi kwe kubuuza Mistik Kahya, eyali atudde 
mu kaguli nti: 


“Lwaki wagaana okuddiza ono empeta ye?” 

Kahya yamuddamu nti: “Oyo alimba, tanteresanga 
mpeta yonna”. 


Omulamuzi kwe kukyukira Husnu n’amubuuza nti: 
“Olina omujulizi yenna eyalaba nga owa omusajja ono 
empeta?” 


Ko Husnu nti: “Nedda ssebo. Tewaali muntu n’omu 
eyatulaba nga mpeera omusajja ono empeta wansi w’omuti 
gw’ebinyeebwa ebizungu”. 


Omulamuzi kwe kulagira Husnu agende amuleetere 
ettabi limu okuva ku muti ogwo gwe yali ayogerako. 


Nga wayiseewo eddakiika ntonotono, Omulamuzi 
yakyukira Kahya n’amugamba nti: 

“Ono oba ali ludda 
wa? Oba anaakomawo 
ddi? Genda mu ddirisa 
olabe oba ajja”. 

Mistik Kahya teya- 
tawaana na kuva we yali, 
kwe kugamba Omulamuzi 
nti: 

“Tayinza kuba 

ng’akomyewo nga tewan- 
nayita ssaawa nga sattu 
kubanga okuva wano n’ewali omuti waliwo akatemerero”. 

Omulamuzi kwe kukyukira Mistik Kahya n’amugamba nti: 

“Ggwe toli mulimba kyokka naye n’obusiru oli musiru! 
Bw’oba nga totwalanga ku mpeta ya musajja ate wamanya 
otya omuti gye guli? Towulirangako hadiisi ya Nnabbi 
waffe egamba nti: 

“Abange abantu! Mwewale okulimba kubanga obu- 
limba n’Obukkiriza tebikwatagana”. (Hadiisi eno eri mu 

kitabo kya Ahmada). 

Omulamuzi oluvannyuma kwe kuwa Kahya ekibone- 
rezo ekikakali olw’ekikolobero kye yakola. 

fl V mulenzi gwe baayitanga Remzi yali atwa- 
I m lira kitaawe eyali ali mu nnimiro emmere. 

Ng’ali mu kkubo yalengera ekintu kye yeefaa- 
naanyiriza ekisiikirize ky’omuntu ali emabega w’ebyazi 
ebyali emabega w’olusozi. Yalowooza nti ekisiikirize kyali 
kya muto munne kwe kuwoggana n’ayita nti, “Heeeey!” 
Yawulira eddoboozi nga limuddamu nti, “Heeeey!” nga 
lifubutuka eyo mu lusozi. 

Remzi teyategeera nti eddoboozi eryali limuddamu 
lyali lirye, wabula yalowooza nti waliwo omwana omulala 
waggulu eyo eyali agezaako okumuyeeyereza n’okumu- 
zannyisa. Yaddamu nti: 

“Lindako katono nzije waggulu w’olusozi eyo onaa- 
laba ekinaakutuukako”. 

Eddoboozi kwe kufubutuka mu lusozi nga limugamba nti: 

“Lindako katono nzije waggulu w’olusozi eyo onaa- 
laba ekinaakutuukako”. 

Remzi yawulira obusungu nga bumuyuza kwe kulee- 
kaanira waggulu nga bwe yasobola nti: “Mutiitiizi ggwe 
oba weeyita musajja weesowoleyo nkulabe”. 

Eddoboozi bwe lyamuddira nga lyogera ekintu kye 
kimu, Remzi yafubutuka n’alinnya olusozi era n’atuu- 
ka ng’awejjawejja era ng’akooye nnyo. Awamu n’ekyo 
teyasobola kulaba ku muntu yenna nga bwe yali asuu- 

bira. Yalowooza nti omwana ateekeddwa okuba nga yali 
alina we yeekukumye. Yeeyongera okuwalampa enjazi 
nga bw’aleekana. Yalowooza ku kye yali agenda okuko- 
lera omwana singa yali amukutteko engalo. Naye omwana 
omutiitiizi oyo yali yeekukumye ng’atidde Remzi tasobola 
kwesowolayo. 

Nga wayise akaseera Remzi yajjukira kitaawe gwe 
yalowooza nti enjala yali eteekwa okuba ng’emuluma. Bwe 
yatuuka awaali kitaawe kwe kumuyitiramu byonna ebyali 
bituuseewo. Taata we yamuwuliriza bulungi era olwamala 
n’amujjukiza enjogera egamba nti: “Oyo amala googera 
buli ky’ayagala, awulira buli ky’atayagala kuwulira”. 

Singa Remzi yali amanyi ebigambo bya Nnabbi ebi- 
jja wammanga teyandyeyisizza nga bwe yakola. Nnabbi 
yagamba nti: 

“Omuntu akkiriza Katonda n’Olunaku lwe nkome- 
rero, ayogere bigambo birungi oba asirike”. (Hadiisi eno 
eri mu kitabo kya Bukhari). 

OmUOMMTI 


budde bwali bunnyogovu nga bwa butiti. 
Hasane yali akomawo awaka ng’ava kugu- 
la mugaati mu bbeekeeri, amaaso kwe 
kugakuba ku lubwa olwali olukovvu ennyo era nga lula- 
bika bubi. Okumanva nu’olubwa luli lwali lukovvu omuntu 

yali asobola n’okubala embiriizi zaalwo. Embwa yatunuu- 
lira n’enkaliriza emigaati egyali mu kasero Hasane ke yali 
asitudde ng’ewuuna nga n’endusu bwe ziyiika. 

Hasane ekisa kyamukwata okulaba embeera eno 
embwa gye yalimu. Bw’atyo yatandika okwogera yekka 
nti, “Singa embwa eno ngiwaako omugaati gumu maama 
wange ajja kunnyigira nnyo”. Naye bwe yamala n’asalawo 
nti kyali kisaana okugumira ekya maama we okunyiiga, 
singa yali wa kukikola. Kye yakola kwe kussa akasero 
wansi n’aggyako omugaati n’atandika okugumenyaamenya 
nga bw’awa embwa. 

Omusajja eyali ava mu bbeekeeri yawulira Hasane 
bye yali yeeyogeza, kwe kuddira ogumu ku migaati gye 
n’agussa mpola mu kasero ka Hasane nga tamulaba. 

Hasane okutuuka eka kyamuggwaako okusanga ng’emi- 
gaati egiri mu kasero gyenkanira ddala ne gye yali aguze mu 
bbeekeeri! 

Kino Hasane tekyandimutwalidde nnyo biseera kun- 
nyonnyola singa yali amanyi hadiisi ya Nnabbi egamba 
nti, 

“Okugaba tekukendeza n’akamu bugagga bwa 

muntu”. (Hadiisi eno eri mu kitabo kya Muslim). 


^ ^ 

X hsaan yalina taata we omuto omukodo ng’era 
bw’atyo bw’awangaala. Ye kennyini teyasaasaa- 
nyanga ssente ye, ate teyagiwangako muntu yenna. 
Olw’obukodo bwe, tewali muntu yali amwagala. 

Omusajja omukodo ono buli kantu ke yafunanga 
ng’akawaanyisaamu zaabu kubanga yali ayagala buli kikye 
okukitunulangako n’amaaso ge. Olwamalanga okuwaanyisa 
ebintu mu zaabu nga zaabu amuziika mu ttaka mu nnimiro ye. 

Buli lunaku yaggyangayo ebinusu bya zaabu n’abibala 
oluvannyuma n’abizzaayo n’abiziika mu kifo kyekimu. 
Olunaku lwakya lumu yagenda okukebera ku zaabu we 
n’atasangayo wadde ekinusu ekimu bwe kityi, nga kitee- 
berezebwa nti waliwo eyamubbayo. Kino kyamuleetera 
obusungu era kata kimusuule eddalu. 

Ihsaan olwategeera ekyali kituuse ku taata we omuto 
yagenda okumulaba, kwe kumugamba nti: “Tokaabira 
ssente kubanga tezaabade zizo era ssi ggwe yabadde nnyini 
zo. Singa zaabadde zizo tewandiziziise mu nnimiro wabula 
wandizikozeemu ekintu ekyomugaso.” 

Nnabbi waffe eyasaba Katonda okumwewaza obukodo 
yagamba mu hadiisi ye nti: 

“Omuntu omukodo ali wala nnyo ne Allah, ali wala 
nnyo n’e Jjana era ali wala nnyo n’abantu”. (Hadiisi eno 
eri mu kitabo kya Tirmidhi). 

■MOAITO 


B yali biseera biwanvu eby’obutiti. Saadi yali awu- 
lira obunnyogovu olw’ensonga nti engatto ze 
zaali ziyingiza amazzi mu nda. Nga gwe mulun- 
di gwe ogusooka, yawulira bubi olw’embeera y’obwavu 
abeewaabwe gye baalimu. Yateebereza nga bwe kyandi- 
bade eky’ettendo singa baalina ssente ezimala okugula 
ekikooti eky’amaanyi 
ekibuguma n’engatto 
ennungi. 

Lumu Saadi yava 
ku ssomero ng’ensawo 
ye emuli mu ngalo. 

Yayimirirako ku muzi- 
kiti omukulu mu kasee- 
ra okwaziina we kwa- 
tandikira okw’esswala 
ya Dhuhuri. Saadi yaya- 
galanga nnyo okusaa- 
lira ku muzikiti era kye 
yakola kwe kutambula 
butereevu n’ayolekera 
we bafunira wudhu. 

Ensawo ye yagissa 
ku katebe n’afungiza 
emikono gy’essaati ye. 

Yali amanyi kumpi buli muntu eyasaaliranga mu muzikiti 
ogwo. 

Yatuula ku bufulejje bw’amazzi n’aggyamu engatto 
ze, naye nga sitookisi ze zitobye ate nga ziddugala okufa. 
Mu busungu obungi, yakasuka engatto emu wansi. Awo we 
yalabira omusajja ng’afuna wudhu ku bbali awo. Omusajja 
bwe yatuuka okutawaaza ebigere, omusajja yatawaazaako 
okugulu kumu n’asituka. Saadi yagenda okwetegereza 
ng’omusajja yalina okugulu kumu kwokka. 

Kino kyamukola bubi, kubanga ye yali alumwa kya 
kubeera na ngatto zirimu bituli naye ng’ono musajja wattu 
alina okugulu kumu! Osanga yalina ssente ezimala okugula 
engatto; naye ssente temala kugula buli kimu. 

Saadi olwamala okusaala yawanika emikono waggulu 
ne yeebaza Katonda olw’amagulu ge abiri ge yamuwa. 

Kati laba obusufifu bw’ebigambo bya Nnabbi bino 
wammanga: 

“Era beera omuntu amatira, ojja kubeera omuntu 
asinga okwebaza”. (Hadiisi eno eri mu kitabo kya Ibn 
Maajah). 

K ikmet yali muyizi mulungi. Yali asomera ku 
ssomero lya siniya eryaliko awalako okuva 
ewaabwe. Buli lunaku yalinnyanga bbaasi 
okugenda ku ssomero n’okudda. 


Hikmet yalina ebintu bingi bye yanyumirwanga 
mu bulamu bwe era ng’ekimu ku byo zaali mmotoka. 
Yayinzanga okubuulira banne be yagendanga nabo ku sso- 
mero ebika bya mmotoka zonna ezaabayitangako n’abaa- 
zikola. Ekyamulumanga kwe kuba nga awaka tebaalinawo 
mmotoka. Naye kino teyakigambanga bakadde be kubanga 
yali akimanyi bulungi nti baali tebalina busobozi bugula 
mmotoka. Taata we yali mukozi wa gavumenti nga ssente 
z’akola zimala bumazi okuliisa amaka ge agaalimu abantu 
abana. Tekyali kya buvunaanyizibwa okudyeka kitaawe 
mmotoka nga musajja wattu yali akola kyonna ekisoboka 
okulaba ng’ayimirizaawo amaka. 


Ye mukwano gwa Hikmet eyayitibwanga Ahmada 
yabeeranga kumpi ne ba Hikmet we baasulanga naye ye 
okugenda ku ssomero teyakozesanga bbaasi. Bulijjo aka- 
temerero ako konna yakatambuzanga bigere okukatwala 
ku ssomero n’okukazza. Kino Hikmet kyali kyamulema 
okutegeera nga yeewuunya lwaki munne teyalinnyanga 
bbaasi. 


Olunaku lumu, enkuba yali etonnya ate nga n’obudde 
bunnyogovu, nga Hikmet ne mikwano gye balindira bbaasi 

we zisimba, Ahmada kwe kubayitako nga tafudde na ku 
nkuba eyali efukumuka. Hikmet kwe kumubuuza nti: 

“Ahmada, baasi eri kumpi kujja lwaki otambuza ebi- 
gere?” 

Ahmada yamuddamu ng’eno bw’atambula: “Weebale 
nnyo munnange; naye waliwo we nnyina okuyimirirako 
nga sinnagenda ku ssomero”. 

Ekintu kye kimu kyazuuka enfunda eziwerako mu 
nnaku ezaddirira. Kino kyaviirako Hikmet okwewuunya 
lwaki Ahmada yali talinnya baasi. Lumu yabuuzaako 
maama we eyali amanyi obulungi ebikwata ku maka ga 
ba Ahmada. Maama yategeeza mutabani we nti kitaawe 
wa Ahmada yali yafa emyaka mitono emabega era nga 
yaleka abaana mukaaga. Maama wa Ahmada yali akola 
gwa kulongoosa mayumba ga bantu asobole okweyimiri- 
zaawo n’okuyimirizaawo abaana be. Yamunnyonnyola nti 
Ahmada yali tasobola kulinya bbaasi kubanga abantu be 
baali tebagisobola. 

Hikmet yawulira ennaku mu mutima era muli n’awuli- 
ra okuswala. Ye yali yeegomba mmotoka naye nga waliwo 
enkumi n’enkumi z’abantu abaali bawangaalira mu kibuga 
kye kimu abataalina na ssente zimala kugulira bantu baa- 
bwe mmere era nga tebaalina nnyumba nnungi ezaali zisaa- 
nira okusulamu. Yeebaza Katonda olw’okumuwa buli kintu 
kye yalina. 

Singa Hikmet yali yawulria ku hadiisi ya Nnabbi eno 
wammanga yandibadde tawulira bubi n’akamu olw’obu- 
taba na mmotoka: 

“Mutunuulire ababali wansi, temutunuulira 
abo ababali waggulu”. (Hadiisi eno eri mu kitabo kya 
Muslim). 

W aliwo omusajja gwe baayitanga Hatem. Hatem 
yali musajja mugagga era nga mugabi atalabi- 
ka. Yalina ebiraalo n’amagana g’ensolo biyi- 
tirivu era nga bino baabirundiranga mu muddo omugimu. 
Hatem yayagalanga nnyo ebyobugagga bye okubiwaako 
abantu abalala. 


Yalina embalaasi enzirugavu obulungi ng’eyitibwa 
Mukka. Buli muntu eyalabanga ku mbalaasi eno ng’agye- 
gomba olw’emisinde gye yaddukanga. Hatem embalasi ye 
yagitwalanga ng’emmunye y’eriiso lye era nga tewali kintu 
kye wali oyinza kumuwa n’akuwa embalaasi ye eyo. 

Kyaddaaki okwatiikirira kwa Hatem, obugagga bwe 
n’embalaasi ye ennungi byatuuka ku Sultan (Kabaka). 
Sultan bino olwamugwa mu matu kwe kuyita omukun- 
gu we n’amugamba nti: “Njagala kugezesa bugabi bwa 
Hatem bwe mpulira. Mugambe ampe embalaasi ye Mukka. 
Njagala ndabe ky’agenda okukola”. 

Enkeera basajja ba Sultan baatandika ku lugendo. 
Ekiro kimu batuuka ewa Hatem ng’enkuba etonnya nnyo, 
Hatem n’akkiriza okubakyaza. 

Hatem yabaaniriza mu ssanyu eringi n’ebbugumu era 
n’alagira abakozi be bategekere abagenyi be ekijjulo make- 
ke. Mu kaseera katono ddala emmeeza yali emaze okutege- 
kebwa obulungi era ekyeggulo kyali kimaze okuleetebwa. 
Bonna baatuula ne balya ebyassava. Bwe baamala okulya 
ne babaalira ekiriri ekirungi mwe beebaka ne bafuluuta. 

Enkeera abagenyi baayanja ensonga eyali ebaleese. 
Hatem yanakuwala nnyo era mu nnaku eyo yabulwa 
eky’okubagamba. 

Oluvannyuma yabagamba bw’atyi: “Kitalo! Kale singa 
ebya Sultan bye yabatumye nga bye mwatuukiddeko! Nze 
nabadde nkimanyi bulungi nti mwagala nnyo ennyama 
y’embalaasi, ate ekiro embeera y’obudde ga bwe mwagi- 
rabye bwe yabadde embi ennyo nabadde sirina we nnyinza 
kujja kintu kya kubawa, kye nnavudde nsala embalaasi 
yange Mukka ne ngibagabula ne tugirya. Nabadde sirina 
kya kukola”. 

Naye wadde Hatem yali mugabi, obugabi bwe bwali 
biwero bw’obugeraageranya n’obwa Nnabbi, eyagabira 

omusajja omu ekirabo kya nngamiya kikumi omulundi 
ogumu. 

Nnabbi waffe oweekitiibwa mu hadiisi emu yayogera 
ku kugaba ekifo kye kukwata n’agamba nti: 

“Omugabi ali kumpi ne Katonda, ali kumpi n’e 
Jjana era ali kumpi n’abantu ate ali wala nnyo n’Omu- 
liro”. (Hadiisi eno eri mu kitabo kya Tirmidhi). 

AMATAHAAU 

AOAKAZDDWA 

NOIVIUSANA 


/I wo olwatuuka ne wabaawo omusajja omwavu 
eyayitibwanga “Murat Owaddala”. Murat ono 
M %yali wa mutima mulungi era nga Musiraamu 
munnaddiini omulungi. Lumu bwe yali addaabiriza ekisen- 
ge ky’enju yaabwe, yalonda ekitole kya zaabu eyakulanga 
ettaffaali erikaziddwa n’omusana. Kaabula kata afe essa- 
nyu era nga tamanyi kya kukola. 


Muliyatandika okulowoozabw’atyi: “Kunkomerero ya 
byonna, obwavu mbuwonye. Kati nngenda kwezimbira en- 
nyumba gaggadde, mu bisenge ntekeemu ebibajje ebisinga 
obulungi ate wansi wonna njaliirewo amayinja agaseerera. 
Ennimiro ejja kujjula ebimuli n’emiti gy’ebibala ebya buli 
ngeri, era ku miti egyo ebinyonyi ebisinga obulungi bijja 
kuyimbirangako obuyimba obusinga obuseeneekerevu. 


Ekiro ekyo yafuna ebirooto ebinyuma. 

Enkeera yaddamu okukubamu obufaananyi ng’alaba 
omuwendo gw’abaweereza be yali agenda okufima, abako- 
zi abakola mu nnimiro, abafumbi n’abakozesa bonna abaali 
bagenda okukola mu lubiri lwe. 


Olunaku olwaddako yeeyongera okuloota ebintu ebirun- 
gi ebyereere. Emisana lwonna n’ekiro kyonna yabeeranga mu 

kuloota; yatandika obu- 
talya, n’obutanywa, era 
eby ’ okusaba Katonda 
oba okumwebaza obu- 
lamu n’obugagga bye 
yali amuwadde n’abi- 
viirako ddala! 

Lumu, Murat bwe 
yali atambula wabwem 
w’ekibuga nga bw’aloo- 
ta ebirooto bye n’alen- 
gera omusajja eyali asa- 
la bulooka ezikaziddwa 
omusana nga ziri kumpi 
n’ebisenge bya limbo. 

Omusajja yali asi- 
ma ettaka nga bw’ali- 
tabulamu amazzi n’ebisubi n’asamba, era bwe yamalanga 
ng’ateeka mu katiba olwo n’akola bulooka. 

Omusajja yategeeza Murat nti amabulooka agakolebwa 
mu kadongo k’entaana gaabeeranga magumu okusinga ago 
agakolebwa okuva mu ttaka eddala. Murat kino kyamu- 
kanga nnyo. Yawulira nga gwe bafuntudde ekkonde. Olu- 
vannyuma yazuukuka okuva mu birooto bye yabeerangamu 
era, nga bwe yeeyongerayo gye yali alaga, yatandika okwe- 
nenya yekka nga bw’agamba nti: 

“Kwatibwako ensonyi Murat Omusajja omunaku era ali 
mu birooto! Lumu ettaka lye balikuziisa bajja kulikolamu 
bulooka. Wabulwa ekkubo okuva lwe walonda zaabu oli. 
Weerabira okusaala n’okwebaza Katonda eyabikuwa. Naye 

obulamu buli lunaku oluyita butwala ebintu bingi. Buli lu- 
naku oluyita weeyongera kusemberera lumbe. Lekera awo 
okuloota n’okuwangaalira mu birooto! Kino kirabo okuva 
ewa Katonda; ssente zo zikozese bulungi, tozoonoona era 
toziyiwaayiwa mu ngeri etategeerekeka. 

Mu kaseera ako kennyini okwaziina kwafubutuka mu 
minaala gy’emizikiti abantu bagende basaale sswala ya Zu- 
huri. 

Murat bwe yawulira okwaziina yagenda ku muzikiti 
ng’awulira emirembe mu mutima; kati yali asobola okulaba 
ekituufu era ekirungi. 

Singa Murat yamanyirawo hadiisi eno wammanga 
teyandibadde mu kiseera ky’okusoberwa ekyo kye yayi- 
tamu. Hadiisi egamba nti: 

“Singa nnalina zaabu eyenkana olusozi Uhudi, 
tekyandinsanyusizza okumala ennaku essatu ennamba 
nga nkyalinawo n’akantu okuggyako ako ke mba ntere- 
kedde ebbanja ery’okusasula”, (Hadiisi eno eri mu kitabo 
kya Bukhari). 

OMUaiNTl 

g § ^ amdi yali azannyira mu nnimiro kwe kulen- 
gera mu luguudo omusajja omukadde eyalina 
J ekirevu ekittuludde nga kijjudde bulungi envi. 

Omusajja yali atambula mpolampola. Yayimirira ku ggeeti 
y’ennyumba ya Bahamdi asobole okussa ku kikkoowe. 
Ennyumba yali nnungi nnyo era nga kumpi lubiri lulam- 
ba. 


Namukadde bwe yalaba Hamdi kwe kumusaba 
bw’atyi: 

“Mutabani! Kikuyisa bubi singa ekiro nkisuze mu 
nnyumba eno ey’abagenyi?” 

Hamdi yamuddamu nga bw’aseka, “Eno si nnyumba ya 
bagenyi”. 

Ko omukadde nti: “Olwo nnyumba ya ba ki?” 

Hamdi yamuddamu nti: “Gano ge maka gaffe”. 

Omukadde kwe kugamba nti: “Kye kyo ddala?! Bwe 
kibeera bwe kityo ekyo kirungi. Nayeee .... ani yazimba 
olubiri luno?” 

Hamdi: “Jajja wange!” 

Omukadde: “Ate ani eyalusikira nga jajja wo afudde?” 

Hamdi: “Taata wange!” 

Omukadde: “Ate ani gw’osuubira okulusikira nga taata 
wo afudde?” 

Hamdi: “Osanga nze”. 

Nnamukadde yamwenya n’atunuulira Hamdi mu kye- 
nyi okumala akaseera. Oluvannyuma n’agamba nti: 

“Okuva bannyini nju eno bwe bagenda nga bakyuka 
ekitegeeza nti mwena muli bagenyi mu nju eno. Ssi kye 
kyo?” Oluvannyuma yasituka ne yeeyongerayo gye yali 
alaga. 

Okusoma bwe kwaddamu omwaka ogwo Hamdi yanyu- 
mya emboozi eno mu ssomo lyabwe ery’eddiini. Abayizi 
abamu baalowooza nti omusajja omukadde bye yali ayoge- 
ra tebyalimu magezi, naye omusomesa yabajjukiza hadiisi 
ya Nnabbi eno egamba nti: 

“Nze mu nsi muno nninga omutambuze atambulira 
ku nsolo, n’asalawo awummulireko wansi w’ekittuluze 
ky’omuti, oluvannyuma ne yeeyongerayo n’akirekawo”. 

(Hadiisi eno eri mu kitabo kya Tirmidhi). 




(lS-L* yJl ol jj ) 

M u biseera bya Nnabbi Musa (Emirembe 
gibeere ku ye) waaliwo omusajja omunaku 
ng’omulimu gwe gwali gwa kutunda nku. 
Yatyabanga enku mu nsozi, n’azeetikka ku mugongo n’azi- 
twala mu katale n’azitunda. Omwo mwe yaggyanga obu- 
simbi obwamuyimirizangawo. Newankubade omulimu 
guno gwali mukakali omusajja ono yasigala agukola era 
teyaggwangamu maanyi. 

Omu ku baliraanwa be yali akola omulimu gwe gumu 
naye ye yali akozesa ndogoyi nga y’emwetikkira enku 

okuzitwala mu katale. Kino kyakwasanga nnyo omusajja 
oli omwetissi w’enku ensaalwa. 

Lumu omwetissi w’enku omwavu yagenda ewa Nnabbi 
Musa okumuyitira mu bizibu bye. Yamugamba bw’atyi: 

“Buli kaseera nfuna ebinuubule mu mugongo nga biva 
mu kwetikka enku. Kino kimmazeeko emirembe. Nkusaba 
bw’ogenda ewa Katonda omunnyinyonnyolere embeera 
gye ndimu era omunsabire ampe endogoyi entwalirenga 
enku zange mu katale”. 

Nnabbi Musa bwe yayogera ne Katonda Oweekitiibwa, 
yamugamba eby’omusajja bye yali amutumye. Allah kwe 
kumuddamu nti: 

“Omuddu wange ekizibu kye nsaalwa. Tajja kufu- 
na mirembe okutuusa ng’alwanyisizza ekirwadde ekyo 
n’akyeggyamu. Fnnaku zino endogoyi ya muliraanwa we 
ndwadde. Mugambe asabire endogoyi ya muliraanwa we. 
Ekyo bw’anaakikola endogoyi n’ewona, naye nja kumuwa 
endogoyi eyiye ku bubwe”. 

Nnabbi Musa bwe yaddiza omusajja omwavu amawu- 
lire, omusajja ate ensaalwa yeeyongera bweyongezi kwe 
kugamba Musa bw’atyi: 

“Kikafuuwe nze okusaba Katonda awonye endogoyi 
ya muliraanwa. Nze mpulira ndi na musanyufu era nga 
bye nnyina bimmala ssetaaga ndogoyi kuva wa Katonda. 
Nsabirira Katonda aleme kuwonya ndogoyi ya muliraanwa 
- ekyo bw’anaakikola kijja kummala”. 

Ensaalwa terina kalungi na kamu okuggyako bulwadde. 
Era omuntu bw’akwatibwa obulwadde buno talifuna ssa- 


92 


nyu. Ensonga lwaki omwetissi w’enku yali talina mirembe 
si kuba ng’enku ze yeetikkanga ze zaali zimumenya wabula 
ensaalwa gye yali alina ye yali emukola obubi. 

Wulira Nnabbi waffe omwagalwa bw’anyonnyola 
embeera eno mu hadiisi eno wammanga nti: 

“Mwewale ensaalwa, kubanga ensaalwa erya ebi- 
rungi by’omuntu ng’omuliro bwe gulya oluku”. (Hadiisi 
eno eri mu kitabo kya Abu Dauda). 


* * 

mYIKO MWViJUBMMYM 
OWmMMYI 


| lunaku lumu Adamu yali ayagala kubaako ne 
I m byagula. Yazuukuka ku maliiri n’agenda mu 
katale. Yatandika okugula ebintu kimu ku kimu 
nga bw’abiteeka mu kasawo ke akatono ke yali aguliramu 
ebintu. Mu bye yagula mwalimu ekibumba kye yagula 
ew’omukinjaaje ate ne fayiro gye yagula we baali batunda 
ebintu ebikozesebwa mu kuzimba. Ky’ataamanya nti fayiro 
yali efumise akasawo mwe yali atadde ekibumba. 


Adamu bwe yakomawo awaka ng’ava okugula ebintu 
yaggyamu fayiro eyali ebunye omusaayi n’agireka ku 
luggi asobole okuginaazako omusaayi eddako. Nga wayise 
obudakiika butono, Adamu yalaba kkapa ng’esikiriziddwa 
olusu lw’ekibumba ng’etandise n’okukomba fayiro n’olu- 
limi lwayo. 

Ekyali kyewuunyisa kwe kulaba ng’omusaayi ogwali 
ku fayiro nga mu kifo ky’okukendeera ate nga gweyongera 
bweyongezi. 


Adamu yasaasira nnyo kkapa era kwe kugigoba ereme 
kwetuusaako bulabe. 


Kyokka kkapa bwe yeeyongerayo yatunuulira bubi 
Adamu kubanga enjala yali egiruma ng’era yeetaaga 
mmere. Yali tesobola kutegeera lwaki Adamu yali agigoba- 
ganya ng’ate yali yeefimidde akamere. 

Kkapa ky’etaategeera bambi kwe kuba ng’omusaayi gwe 
yali ekomba nga gwali musaayi gwayo. Fayiro eyalina obwo- 
gi obungi yali egisaze olulimi. Adam bwe yanyumizaako taata 
we ekyali kiguddewo, yaseka nnyo n’agamba nti: 

“Abantu abamu balinga kkapa yo eyo. Tebamanya nti 
ebintu ebikyamu bye bakola olunaku lumu biribeefuulira. 
Era banyiiga nnyo singa bannaabwe bagezaako okubagaa- 
na okwetuusaako obulabe, nga kkapa eno bw’ekoze”. 

Adamu kwe kutolotooma nti: “Oba ky’ekyo kirungi 
ne tubaleka ne bakola ebikyamu ne basobola okufuna 
essomo”. 

Taata wa Adamu yamuwulira kwe kuddamu nti: 

“Bwe tubaleka okukola ebikyamu awo ffe tuba tule- 
meddwa okutuukirizakye tulina okukola. Buvunaanyizibwa 
bwaffe okulaba nga tugezaako okuziyiza abantu okukola 
ebikyamu. Bwe tukola ekyo tuba tetutaakirizza bantu aba- 
bikola bokka naye tuba tutaasizza n’abantu bonna okutwa- 
lira awamu”. 

Awo n’amusomera hadiisi eno nti: 

“Omuntu bw’alaba ekintu ekikyamu, akikyuse 
n’omukono gwe. Ekyo bw’aba takisobodde akikyuse 
n’olulimi lwe (ng’ayita mu kukyogerako). Ekyo bw’aba 
takisobodde akikyayire muli mu mutima gwe (akitam- 

we)”. (Hadiisi eno eri mu kitabo kya Muslim). 

EMBWA 


K 


yali kiseera kya makungula, nga Memis ne 
mukyala we balina bye bakungula mu nnimiro 
yaabwe. Omwana waabwe omuwere yali yeebas- 


se wansi w’omuti ng’embwa yaabwe Karabasi emukuuma. 

Nga wayiseewo akassera, Memis ne mukyala we 
beewaamu akaseera bawummulemu. Bwe baagenda oku- 
laba we baalesse omwana, baasangawo entiisa gye baali 
batasuubira. Omwana waabwe yali yeebasse yeewunzise 
mu kibaya nga teyeenyeenya, ate Karabasi ng’ali wabba- 
liko ng’ali mu kitaba ky’omusaayi. 

Memis yakyukako. Yalowoolezaawo nti Karabasi yali 
asse omwana waabwe. Olw’obusungu yalumba Karabasi 
n’oluso n’amutema era Karabasi n’afiirawo. 

Memis yeeyongera okutabulwa mukyala we bwe yaka- 
mutema nti omwana waabwe yali bulungi nga yali yee- 
basse bwebassi. Baali tebamanyi kya kulowooza okutuusa 
lwe baalaba essota eryakula ne liwola nga ligudde wali 
lifudde fuuti ntono okuva ne we baali. Baamanya nti omu- 
saayi Karabasi gwe yalina gwali guvudde mu kiwundu kye 
yali afunye ng’agezaako okulwanirira omwana waabwe era 
nti okufuna ekiwundu yali yeewaddeyo afiirire omwana. 
Bawulira okunyolwa okwamaanyi n’okwejjusa olw’ensobi 
ennene gye baali bakoze. 

Singa Memis yakola nga Nnabbi bwe yatulagira mu 
hadiisi eno wammanga bandibadde balina essanyu erisin- 
gako awo. Nnabbi yagamba nti: 

“Okukwata empola kuva wa Katonda, ate okupapa 
(okwanguyiriza) kuva wa Sitaane”. (Hadiisi eno eri mu 
kitabo kya Tirmidhi). 

■NTI im^KYlMWP 



isha yasimba ebijanjaalo mu nnimiro ye ne 
bikulira mu kiseera ekimpi ddala olw’embeera 
y’obudde eyali ennungi. 


Olunaku lumu ente eyali ekaabira ennyo mu nimiro 
ya Aisha yamuzuukusa kwe kudduka agende alabe ekyali 
kigenda mu maaso. Ente ya muliraanwa we eyakyenvu yali 
yakutudde ng’esaatuukira mu nnimiro ye ng’ebijanjaalo 
byonna ebirinnyerinnye. 


Aisha kino kyamuyisa bubi nnyo ng’alaba amaanyi ge 
gonna ge yali yassa mu kusiga ebijanjaalo nga gaafa bwe- 
reere. Ente eyakyenvu eyali ekyalina omuguwa mu bulago 
yali ekyagenda mu maaso n’okukaabira wabweru w’eki- 
raalo kyayo. Aisha eyali yeeyongera obusungu buli kati- 
kitiki akaali kayitawo, yalumba ente n’eriggo aligikube. 
Naye mu kiseera ekyo kyennyini muka muliraanwa we we 
yatuukira. Muka muliraanwa yatandika okwogera n’eddo- 
boozi erijjudde okunyolwa nti: 


“Bambi ennyana y’ente eyo yafudde eggulo. Olwaleero ku 
makya lwokka ebadde yaakakutula omuguwa emimndi esatu 
miramba. Egenda etabaala wonna ng’enoonya mwana gwayo”. 


Aisha olwawulira ekyo omuggo gwe yali akutte ne 
gumuva mu ngalo ne gugwa. Yatandika okukubaakuba 
ku nte eyabna ennaku nga bw’atunula mu maaso gaayo 
agajjudde ennaku, kwe kugamba nti: “Kye kyo .... Bambi 
enoonya mwana gwayo!” 


99 




Olwo eby’ebijanjaalo n’abyerabirira ddala. 

Aisha ekintu kye yakola kyattendo. Yakolera ddala nga 
Nnabbi waffe bwe yalagira mu hadiisi eno wammanga nti: 

“Mwewale nnyo obusungu bwa Katonda mu kuyisa 
obubi ebisolo bino ebitayogera”. (Hadiisi eno eri mu 
kitabo kya Abu Dawuda). 

